
Prevederile prezentului Ghid sunt fundamentate pe elementele incluse în 
Strategia de Dezvoltare Locală a Grupului de Acțiune Locală Asociația Poarta Almăjului 
și se completează cu legislația comunitară, legislația națională și 
procedurile aplicabile disponibile pe site-ul
www. poartaalmajului.ro

Ghidul solicitantului este un material de informare tehnică a potenţialilor beneficiari ai Fondului European Agricol pentru Dezvoltare Rurală (FEADR) şi constituie un suport informativ complex pentru întocmirea proiectului conform cerinţelor specifice ale PNDR 2014-2020. Acest document nu este opozabil actelor normative naţionale şi europene.

Ghidul solicitantului prezintă regulile pentru pregătirea, întocmirea și depunerea proiectului de investiţii, precum și modalitatea de selecţie, aprobare şi derulare a proiectului dumneavoastră. De asemenea, conţine lista indicativă a tipurilor de investiţii pentru care se acordă fonduri nerambursabile, documentele, avizele și acordurile pe care trebuie să le prezentaţi, modelul Cererii de finanțare, al Planului de Afaceri, precum și alte informaţii utile realizării proiectului şi completării corecte a documentelor.
Ghidul solicitantului, precum şi documentele anexate pot suferi rectificări din cauza modificărilor legislative naţionale şi europene sau procedurale – varianta actualizată este publicată pe pagina de internet www.poartaalmajului.ro
IMPORTANT!

Pentru a obţine informaţiile cu caracter general, consultaţi pliantele şi îndrumarele editate de GAL-A.P.A., MADR și AFIR, disponibile la sediul Grupului de Acțiune Locală Asociația Poarta Almăjului, sediile Direcțiilor Agricole Județene, sediile Primăriilor membre ale GAL Asociația Poarta Almăjului, sediile AFIR din fiecare județ și din regiunile de dezvoltare ale României, precum și pe paginile de internet www.poartaalmajului.ro, www.afir.info și/sau www.madr.ro 
De asemenea, pentru a obţine informaţii despre Strategia de Dezvoltare Locală a teritoriului Poarta Almăjului, ne puteţi contacta direct la sediul nostru, prin telefon, prin e-mail sau prin pagina de internet – vezi datele de contact de la finalul Ghidului solicitantului.
Prevederile prezentului Ghid sunt fundamentate pe elementele incluse în 

Strategia de Dezvoltare Locală a Grupului de Acțiune Locală Asociația Poarta Almăjului 

și se completează cu legislația comunitară, legislația națională și 

procedurile aplicabile disponibile pe site-ul

www. poartaalmajului.ro

Capitolul 1

PREVEDERI GENERALE
1.1  MĂSURA M3/6.2. -  Sprijin pentru înființarea de activități neagricole
Analiza SWOT întreprinsă la nivelul teritoriului a relevat absența unor sectoare economice generatoare de valoare adăugată (construcții, producție, TIC, servicii pentru populația din mediul rural); absența locurilor de muncă la nivel local, datorită rentabilității scăzute a afacerilor locale și a preponderenței formelor de afaceri individuale (PFA, II, IF); dezvoltarea insuficientă a sectorului serviciilor, investițiile în sectorul terțiar putând contribui la creșterea calității locuitorilor, motivarea tinerilor să nu părăsească spațiul rural, crearea de locuri de muncă;  insuficienta promovare a potențialului turistic al zonei, în pofida multiplelor elemente de atracție și a multiplelor forme de turism ce pot fi practicate la nivelul microregiunii; existența unui grad de utilizare netă a locurilor de cazare foarte scăzut, în ciuda numărului ridicat de facilități de cazare și a potențialului turistic, natural, istoric, religios și de tratament de care dispune microregiunea; existența unui număr ridicat de persoane angrenate în agricultura de subzistență sau în alte categorii de activități neremunerate, datorită lipsei locurilor de muncă sau a unui context favorabil pentru inițierea propriilor afaceri; existența unei rate de ocupare a populației foarte scăzute, comparativ cu media la nivel național, fapt ce denotă implicarea populației apte de muncă în activități neremunerate sau în agricultura de subzistență; absența factorilor stimulatori de atragere și menținere a tinerilor în cadrul microregiunii.

Soluția tuturor acestor puncte slabe constă în stimularea mediului de afaceri din cadrul microregiunii Poarta Almăjului, contribuind astfel la creşterea numărului de activităţi non-agricole desfăşurate la nivel local, prin înființarea de micro-întreprinderi performante care să sporească capitalul antreprenorial al regiunii și să genereze inovare la nivel teritorial, conducând în egală măsură la crearea de locuri de muncă, creşterea veniturilor populaţiei rurale și reducerea diferențelor dintre mediul rural şi urban, acordându-se prioritate sectoarelor relevante la nivelul microregiunii (turism și prelucrarea lemnului).

Includerea măsurii în cadrul SDL este justificată prin faptul că crearea de microîntreprinderi constituie singura alternativă viabilă de generare de locuri de muncă în spațiul rural, în special în comunitățile izolate și în cele cu grad de sărăcie ridicat. Dat fiind că relieful este foarte fragmentat, iar puterea financiară a locuitorilor foarte scăzută, aceștia nu dispun încă de resursele necesare angrenării în demersuri antreprenoriale de mari dimensiuni, sau care necesită investiții semnificative, ci mai degrabă au nevoie de un sprijin financiare care să îi ajută să pornească o afacere în mediul rural și să dobândească perspectiva dezvoltării pe parcursul câtorva ani.

Având în vedere faptul că la nivel național (a) se acordă punctaj pentru principiul diversificării activității agricole a fermelor existente către activități neagricole, iar la nivelul teritoriului numărul fermelor existente în prezent este foarte scăzut (b) sectorul prelucrării lemnului nu constituie un sector prioritar, iar la nivelul microregiunii concentrează mai mult de jumătate din activitățile economice non-agricole și (c) gradul de sărăcie al localităților din care provin beneficiarii nu este considerat criteriu relevant, potențialii beneficiari existenți la nivelul microregiunii sunt dezavantajați în cadrul competiției naționale, constatându-se faptul că accesul la finanțare al potențialilor beneficiari din cadrul microregiunii este limitat, în ciuda faptului că unul dintre scopurile principale ale măsurii este acela de a atenua disparitățile de dezvoltare dintre diferite localități/regiuni.

Măsura vizează, printre altele, acordarea de finanțare în baza unor criterii de selecție locală, care să garanteze accesul la finanțare cu prioritate pentru microîntreprinderile care operează în sectoarele relevante pe plan local (prelucrarea lemnului, turism, TIC) și pentru solicitanții care optează pentru astfel de inițiative în cadrul unor localități sărace, cu IDUL mai mic de 55.

Obiective de dezvoltare rurală cf. Reg.(UE) 1305/2013, art. 4:

· obținerea unei dezvoltări teritoriale echilibrate a economiilor și comunităților locale, inclusiv crearea și menținerea de noi locuri de muncă. 

Obiective specifice ale măsurii:

· stimularea mediului de afaceri din spațiul rural la nivelul microregiunii;

· diversificarea economiei rurale prin creșterea numărului de micro-întreprinderi și întreprinderi mici în sectorul non-agricol;

· dezvoltarea serviciilor pentru populația rurală la nivelul microregiunii;

· crearea de noi locuri de muncă;

· încurajarea sectoarelor de activitate relevante la nivelul microregiunii.

Măsura contribuie la prioritatea / prioritățile prevăzute la art. 5, Reg.(UE) 1305/2013:

· P6 - Promovarea incluziunii sociale, a reducerii sărăciei și a dezvoltării economice în zonele rurale
Măsura corespunde obiectivelor art. 19 din Reg.(UE) 1305/2013

Măsura contribuie la Domeniul de intervenție 6A - Facilitarea diversificării, a înființării și a dezvoltării de întreprinderi mici, precum și crearea de locuri de muncă – Art. 5 Reg.(UE) 1305/2013.
Măsura contribuie la obiectivele transversale ale Reg.(UE) 1305/2013:

· Mediu și climă: Măsura contribuie la obiectivele transversale privind mediul și clima în special prin prisma faptului că activitățile de agroturism sprijinite vor viza practicarea unui turism responsabil care să evite degradarea zonelor naturale sensibile și, mai mult decât atât, promovarea acestora, contribuind inclusiv la promovarea biodiversității și generarea de venituri pentru locuitorii mediului rural; de asemenea, activitățile productive sprijinite vor încuraja achiziția de echipamente cu consumuri energetice reduse și cu performanțe în domeniul reducerii consumului de resurse și controlului poluării
· Inovare: sprijinul acordat va contribui la diversificarea activităţilor economice în zonele rurale și va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea satelor româneşti. Un accent deosebit va fi acordat sectorului TIC, care este privit ca o variantă inovativă de creștere a capacității de comunicare intrateritorială, ce excede limitările de natură geografică și infrastructura rutieră deficitară existente datorită amplasării microregiunii în cadrul zonei montane.

Complementaritatea cu alte măsuri din SDL: -

Sinergia cu alte măsuri din SDL: 

· M4/6.4. – Sprijin pentru investiții în crearea și dezvoltarea de activități neagricole (măsurile contribuie în mod sinergic la îndeplinirea Priorității 6 din SDL, respectiv: Promovarea incluziunii sociale, a reducerii sărăciei și a dezvoltării economice în zonele rurale).

· M5/6.4.D. – Sprijin pentru investiții în crearea și dezvoltarea de activități neagricole pentru locuitorii din orașele mici incluse în spațiul LEADER (măsurile contribuie în mod sinergic la îndeplinirea Priorității 6 din SDL, respectiv: Promovarea incluziunii sociale, a reducerii sărăciei și a dezvoltării economice în zonele rurale).

· M6/7.2. – Investiții în crearea și modernizarea infrastructurii de bază la scară mică (măsurile contribuie în mod sinergic la îndeplinirea Priorității 6 din SDL, respectiv: Promovarea incluziunii sociale, a reducerii sărăciei și a dezvoltării economice în zonele rurale).

· M8/7.3. – Sprijin pentru infrastructura de bandă largă, inclusiv crearea, îmbunătățirea și extinderea acesteia, infrastructura pasivă de bandă largă și furnizarea accesului la bandă largă, precum și E-guvernare publică (măsurile contribuie în mod sinergic la îndeplinirea Priorității 6 din SDL, respectiv: Promovarea incluziunii sociale, a reducerii sărăciei și a dezvoltării economice în zonele rurale).
Important! Spaţiul rural eligibil în accepţiunea acestei măsuri, cuprinde totalitatea comunelor, ca unităţi administrativ-teritoriale împreună cu satele componente. Satele aparţinătoare de oraşe nu sunt eligibile.
Caracterul inovator și valoarea adăugată a intervenției: 

· caracterul inovator al intervenției constă în faptul că sprijinul acordat va contribui la diversificarea activităţilor economice în zonele rurale și va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea satelor româneşti. Un accent deosebit va fi acordat sectorului TIC, care este privit ca o variantă inovativă de creștere a capacității de comunicare intrateritorială, ce excede limitările de natură geografică și infrastructura rutieră deficitară existente datorită amplasării microregiunii în cadrul zonei montane.

· valoarea adăugată rezidă în faptul că se acordă prioritate la finanțare proiectelor care prevăd investiții în domenii neagricole relevante pentru microregiune (turism, prelucrarea lemnului, TIC) și proiectelor care sunt implementate în localitățile mai puțin dezvoltate existente la nivelul micro-regiunii, asigurând astfel șanse sporite de finanțare proiectelor care la nivel național ar obține un punctaj mai scăzut. Alte aspecte generatoare de valoare adăugată constau în crearea de noi locuri de muncă pentru populația din spațiul rural al microregiunii, diversificarea serviciilor pentru populația din mediul rural, facilitarea accesului la informație, asigurarea unei parități în ceea ce privește nivelul de dezvoltare în cadrul microregiunii, etc.
Sprijinul nerambursabil în cadrul acestei măsuri va fi acordat sub formă de sumă forfetară pentru implementarea obiectivelor prevăzute în Planul de Afaceri.
Important! Măsura M3/6.2 are ca scop în special, crearea de noi activităţi neagricole pentru fermierii deținători ai exploatațiilor agricole de mici dimensiuni sau membrii familiilor lor şi în general, pentru întreprinzătorii din mediul rural care se încadrează în categoria micro-întreprinderilor sau întreprinderilor mici, acordându-se prioritate sectoarelor cu potențial ridicat de dezvoltare identificate în Acordul de Parteneriat, în concordanță cu prioritățile locale de dezvoltare identificate în cadrul Strategiei de Dezvoltare Locală.

Atenție! NU sunt eligibile activităţile complementare activităţilor desfăşurate de solicitant înaintea depunerii proiectului!
Prin activitate complementară se înțelege activitatea care se desfăşoară în scopul completării/dezvoltării/optimizării activităţilor solicitantului (pentru care are codurile CAEN autorizate), desfăşurate de acesta anterior depunerii proiectului.
Domeniile de diversificare acoperite în cadrul acestei măsuri sunt:
· Activități de producție (ex: fabricarea produselor textile, îmbrăcăminte, articole de  marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase (producție de combustibil din biomasă – ex : fabricare de peleți); industrie metalurgică, fabricare construcții metalice, mașini, utilaje și echipamente; fabricare produse electrice, electronice) în vederea comercializării, producerea și utilizarea energiei din surse regenerabile pentru desfășurarea propriei activități, ca parte integrantă a proiectului etc.; 

· Activități meșteșugărești (ex: activități de artizanat și alte activități tradiționale non-agricole (ex: olărit, brodat, prelucrarea manuală a fierului, lânii, lemnului, pielii etc.), conform definiției din capitolul 4.3. 

· Activități turistice (ex: servicii agroturistice de cazare, servicii de cazare în parcuri pentru rulote, camping și tabere, servicii turistice de agrement dependente sau independente de o structura de primire agro-turistica cu functiuni de cazare și servicii de alimentație publică, servicii de catering, servicii de ghid turistic; 

· Servicii (ex: medicale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, alte servicii destinate populației din spațiul rural1 etc).
1.2  Legislația aplicabilă

· Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii 

· Lege Nr. 346/2004 privind stimularea înființării și dezvoltării întreprinderilor mici și mijlocii cu modificările  şi completările ulterioare;

· Lege nr. 31/1990 privind societățile comerciale;

· Lege nr. 15/1990 privind reorganizarea unitatilor economice de stat ca regii autonome si societati comerciale;
· Lege nr. 36/1991 privind societatile agricole si alte forme de asociere in agricultura;
· Lege nr. 1/2005 privind organizarea şi funcţionarea cooperaţiei;
· Lege nr. 566/2004 a cooperației agricole;

· Lege nr. 346/2004 privind stimularea înființării și dezvoltării întreprinderilor mici și mijlocii;

· Ordonanță de urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare;
· Ordonanță de urgență nr. 142/2008 privind aprobarea Planului de amenajare a teritoriului național.
Prevederile legislative aplicabile se completează cu actele normative prevăzute în Anexa 13 la prezentul Ghid.
Capitolul 2

PREZENTAREA MĂSURII M3/6.2
2.1.  Cine poate beneficiar de fonduri nerambursabile?

Solicitanții eligibili pentru sprijinul financiar nerambursabil acordat prin Măsura M3/6.2. sunt:

· fermieri sau membrii unei gospodarii agricole care îşi diversifică activitatea prin înfiinţarea unei activităţi neagricole pentru prima dată în spaţiul rural (autorizaţi cu statut minim de PFA);

· micro-întreprinderi şi întreprinderi mici existente din spaţiul rural, care îşi propun activităţi neagricole pe care nu le-au mai efectuat până la data aplicării pentru sprijin;

· Micro-întreprinderi şi întreprinderi mici noi, înfiinţate în anul depunerii aplicaţiei de finanțare sau cu o vechime de maximum 3 ani fiscali consecutivi, care nu au desfăşurat activităţi până în momentul depunerii acesteia (start-ups).
Atenție! Persoanele fizice neautorizate nu sunt eligibile!
Micro-întreprinderile şi întreprinderile mici, atât cele existente cât şi cele nou înfiinţate (start-up) trebuie să fie înregistrate la ONRC şi să-şi desfăşoare activitatea în spaţiul rural (atât sediul social, cât şi punctul/punctele de lucru trebuie să fie amplasate în mediul rural). Numai punctele de lucru aferente activităţilor agricole pot fi amplasate şi în mediul urban. Sunt eligibili în cadrul Măsurii M3/6.2., numai solicitanţii înscrişi la ONRC.
Atenție! Este eligibil pentru finanțare solicitantul care propune realizarea de activități aferente a unui cod CAEN până la maximum 5 (cinci) coduri CAEN înregistrate la Registrul Comertului, autorizate/ neautorizate în conditiile Legii nr. 359/2004. În cazul în care prin proiect sunt propuse activități aferente mai multor coduri CAEN (maximum 5 coduri CAEN), cu valori diferite ale sprijinului public nerambursabil (50.000 euro, respectiv 70.000 euro), proiectul va primi spijinul cel mai mic. Totodată, în cazul în care prin proiect sunt propuse activități aferente mai multor coduri CAEN (maximum 5 coduri CAEN), cu valori diferite ale punctajelor de selecție, se va acorda punctajul cel mai mic!
Pentru a fi eligibili solicitanții care la data depunerii Cererii de finanțare aveau autorizat/ autorizate codul/ codurile CAEN propus/ propuse prin proiect, au obligația de a depune o Declarație întocmită și asumată prin semnătură de către un expert contabil, din care să reiasă faptul că întreprinderea nu a desfășurat niciodată activitatea/activitatile pentru care solicită finanțare.

Nu sunt eligibili solicitanţii ai căror asociaţi/acționari deţin părţi sociale în cadrul altor întreprinderi care îşi desfăşoară activitatea în baza aceluiaşi/ acelorași cod/ coduri CAEN autorizat/ autorizate la ONRC, ca cel/ cele propus/ propuse prin Planul de afaceri sau a unor coduri CAEN complementare acestuia/ acestora, autorizate.
Nu sunt eligibili solicitanții în cadrul cărora se regăsesc asociaţi/ acționari - persoane fizice rude de gradul I sau care sunt soț/soție cu asociati/actionari in cadrul altei intreprinderi care solicită în cadrul aceleiaşi sesiuni sau au beneficiat de sprijin financiar forfetar prin Măsura M3/6.2 sau prin sM 6.2. a PNDR pentru aceleași tipuri de activități sau activități complementare. În acest sens solicitanții vor declara că nu se află în această situație (bifă în Secțiunea F – a Cererii de finanțare).

Sprijinul financiar forfetar pentru înființarea de activități neagricole poate fi accesat o singură dată prin M3/6.2. sau prin sM. 6.2. a PNDR cu condiţia ca asociații/acționarii solicitantului să nu dețină această calitate în cadrul altor întreprinderi care au beneficiat de sprijin nerambursabil forfetar prin aceste (sub)măsuri.

În situaţia solicitanților cu asociați/ acționari comuni doar un singur solicitant poate fi eligibil, o singură dată, pentru sprijin financiar nerambursabil forfetar în cadrul Măsurii M3/6.2. şi Sm 6.2. a PNDR (pentru sprijin nerambursabil forfetar, asimilat acestei măsuri).

În cadrul unei sesiuni anuale un singur membru al unei gospodării agricole poate solicita sprijin pe M3/ 6.2. Un singur membru al unei gospodării agricole poate beneficia de sprijin financiar nerambursabil forfetar pe M3/6.2 pe intreaga perioada de programare 2014-2020. (bifă în Secțiunea F – a Cererii de finanțare).

Categoriile de solicitanţi eligibili în cadrul Măsurii M3/6.2, în funcție de forma de organizare sunt:

· Persoană fizică autorizată - înfiinţată în baza OUG nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările și completările ulterioare; 

· Întreprindere individuală înfiinţată în baza OUG nr. 44/2008, cu modificările și completările ulterioare; 

· Întreprindere familială înfiinţată în baza OUG nr. 44/2008 cu modificările și completările ulterioare; 

· Societate în nume colectiv – SNC - înfiinţată în baza Legii societăților comerciale nr. 31/1990, republicata, cu modificările și completările ulterioare; 

· Societate în comandită simplă – SCS - înfiinţată în baza Legii societăților comerciale nr. 31/1990, republicata cu modificările şi completările ulterioare); 

· Societate pe acţiuni – SA - înfiinţată în baza Legii societăților comerciale nr. 31/1990, republicată cu modificarile şi completările ulterioare; 

· Societate în comandită pe acţiuni – SCA înfiinţată în baza Legii societăților comerciale nr. 31/1990, republicată cu modificările şi completările ulterioare; 

· Societate cu răspundere limitată
 – SRL înfiinţată în baza Legii societăților comerciale nr. 31/1990, republicata, cu modificările şi completările ulterioare; 

· Societate comercială cu capital privat înfiinţată în baza Legii nr. 15/1990 privind reorganizarea unitatilor economice de stat ca regii autonome si societati comerciale, cu modificările şi completările ulterioare); 

· Societate agricolă înfiinţată în baza Legii nr. 36/1991 privind societatile agricole si alte forme de asociere in agricultura cu modificările şi completările ulterioare; 

· Societate cooperativă de gradul 1 înfiinţată în baza Legii nr. 1/2005 privind organizarea şi funcţionarea cooperaţiei, republicată, respectiv societăți cooperative meșteșugărești și societăți cooperative de consum care au prevăzute în actul constitutiv ca obiect desfășurarea de activităţi neagricole; 

· Cooperativă agricolă de grad 1
 înfiinţată în baza Legii cooperației agricole nr. 566/2004, cu modificările și completările ulterioare. 

Atenție! În cadrul M3/6.2., solicitantul trebuie să aibă capital 100% privat.
Solicitanţii eligibili trebuie să se încadreze în categoria:

· micro-întreprindere – maximum 9 salariaţi şi realizează o cifră de afaceri anuală netă sau deţin active totale de până la 2 milioane euro, echivalent în lei; 

· întreprindere mică – între 10 şi 49 de salariaţi şi realizează o cifră de afaceri anuală netă sau deţin active totale de până la 10 milioane euro, echivalent în lei. 

Important! Dovada încadrării în categoria de micro-întreprindere sau întreprindere mică se face în baza Declarației privind încadrarea întreprinderii în categoria întreprinderilor mici și mijlocii și a Calculului pentru întreprinderile partenere sau legate, completate în conformitate cu anexele la Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare.
Daca exista neconcordante intre verificarile realizate prin intermediul ONRC, Declarația privind încadrarea întreprinderii în categoria întreprinderilor mici și mijlocii și Calculul pentru întreprinderile partenere sau legate, se vor solicita informatii suplimentare pentru corectarea acestora. 

În vederea identificării relației în care se află întreprinderea solicitantă cu alte întreprinderi, raportată la capitalul sau la drepturile de vot deţinute ori la dreptul de a exercita o influenţă dominantă, se vor respecta prevederile art.41 din Legea nr. 346/2004. 

Întreprinderile autonome sunt definite la art. 42 din Legea nr. 346/2004, întreprinderile partenere la art. 43 iar întreprinderile legate la art. 44 din Legea nr. 346/2004 privind stimularea înfiinţării şi dezvoltării întreprinderilor mici şi mijlocii. 
O întreprindere nu poate fi considerată micro-întreprindere sau întreprindere mică dacă cel puţin 25% din capitalul social ori din drepturile de vot ale acesteia sunt controlate, direct sau indirect, în comun ori cu titlu individual, de către una sau mai multe organisme ori colectivităţi publice conform art. 45 al Legii nr. 346/2004. 

Datele utilizate pentru calculul numărului mediu de salariaţi, cifra de afaceri netă anuală şi activele totale sunt cele raportate în situaţiile financiare aferente exerciţiului financiar precedent, aprobate de adunarea generală a acţionarilor sau asociaţilor’’ conform art 6(1) al Legii nr. 346/2004. 

Dacă la data întocmirii situaţiilor financiare anuale întreprinderea nu se mai încadrează în plafoanele stabilite la art. 3 şi 4, aceasta nu îşi va pierde calitatea de întreprindere mică, mijlocie sau micro-întreprindere decât dacă depăşirea acestor plafoane se produce în două exerciţii financiare consecutive.”, conform art. 6 (2) al Legii nr. 346/2004. 

Pentru o întreprindere nou înființată, numărul de salariați este cel declarat în Declarația privind încadrarea întreprinderii în categoria întreprinderilor mici și mijlocii și poate fi diferit de numărul de salariați prevăzut în proiect
. 

Se va verifica condiția de întreprinderi legate sau partenere sau autonoma pentru încadrarea în categoria de micro-întreprindere sau întreprindere mică.
Finanțarea unui proiect depus în cadrul măsurii M3/6.2. derulat prin GAL Asociația Poarta Almăjului este restricționată pentru următoarele categorii de beneficiari, definite la Art. 5 din HG 224/2008:

a) beneficiarii înregistrați în lista APDRP/AFIR, a debitorilor pentru Programul SAPARD și/sau pentru FEADR, până la achitarea integrală a datoriei față de APDRP/AFIR, inclusiv a majorărilor de întârziere; 

b) beneficiarii care au contracte de finanțare reziliate pentru nerespectarea obligațiilor contractuale, din inițiativa APDRP/AFIR, pentru un an de la data rezilierii; 

c) beneficiarii Programului SAPARD sau ai cofinanțării FEADR, care se află în situații litigioase cu APDRP/AFIR, până la soluționarea definitivă a litigiului.
De asemenea, sunt restricționate de la finanțare în cadrul M3/6.2. derulat prin GAL Asociația Poarta Almăjului,  următoarele categorii de Beneficiari:
· Beneficiarii submăsurii 6.2 „Sprijin pentru înființarea de activități neagricole în mediul rural”, inclusiv din zona ITI, precum și beneficiarii submăsurii M3/6.2 – Spriin pentru înființarea de activități neagricole, sprijinită prin SDL;
Următoarele categorii de solicitanți/beneficiari pot depune proiecte aferente măsurilor/ submăsurilor de investiții derulate prin PNDR 2014-2020, respectiv SDL GAL Asociația Poarta Almăjului, cu respectarea următoarelor condiții, după caz:

a) solicitanții/beneficiarii, după caz, înregistrați în registrul debitorilor AFIR, atât pentru Programul SAPARD, cât și pentru FEADR, care achită integral datoria față de AFIR, inclusiv dobânzile și majorările de întârziere până la semnarea contractelor de finanțare; 

b) solicitanții care accesează, simultan sub-măsuri agricole în același timp cu Măsura M3/6.2., prin Cereri de Finanțare diferite.

2.2.  Condiții de eligibilitate minime obligatorii pentru acordarea sprijinului

Este important ca înaintea depunerii Cererii de Finanţare să stabiliți, obiectiv, punctajul pe care proiectul îl realizează şi să specificaţi valoarea punctajului în cererea de finanţare, secţiunea A6 „Date despre tipul de proiect şi beneficiar”. 

ATENȚIE! Pentru justificarea condiţiilor minime obligatorii specifice proiectului dumnevoastră este necesar să fie prezentate în cuprinsul Planului de Afaceri toate informaţiile concludente, informaţii pe care documentele justificative anexate le vor demonstra şi susţine.

Condițiile minime obligatorii pe care Solicitanții trebuie să le îndeplinească pentru acordarea sprijinului sunt următoarele: 

1. Solicitantul trebuie să se încadreze în categoria beneficiarilor eligibili.
Atenție! Se va verifica inclusiv condiția de întreprinderi partenere sau legate pentru încadrarea în categoria de microîntreprindere sau întreprindere mică. Vor fi eligibili solicitanții care, indiferent de activitatea desfășurată și în alte întreprinderi agricole sau non-agricole, respectă statutul de microîntreprindere/ întreprindere mică.

Pentru conformarea la acest criteriu vor fi avute în vedere următoarele:

Întreprindere autonomă întreprinderea care deţine mai puţin de 25% din capitalul social şi/ sau drepturile de vot în structura altor întreprinderi şi/ sau alte întreprinderi deţin mai puţin de 25% în întreprinderea dumneavoastră.

Întreprindere parteneră - întreprinderea care nu este clasificată ca întreprindere legată şi care se află în următoarea relaţie cu altă/alte întreprindere/întreprinderi: întreprinderea (din amonte) deţine, individual sau în comun cu una ori mai multe întreprinderi legate, 25% sau mai mult din capitalul social ori din drepturile de vot ale unei alte întreprinderi (din aval);

Întreprindere legată - întreprinderea care se află în oricare dintre următoarele raporturi:

(a). o întreprindere deţine majoritatea drepturilor de vot ale acţionarilor sau ale asociaţilor celeilalte întreprinderi;

(b). o întreprindere are dreptul de a numi sau de a revoca majoritatea membrilor consiliului de administraţie, de conducere ori de supraveghere a celeilalte întreprinderi;

(c). o întreprindere are dreptul de a exercita o influenţă dominantă asupra celeilalte întreprinderi, în temeiul unui contract încheiat cu această întreprindere sau al unei clauze din statutul acesteia;

(d). o întreprindere este acţionară sau asociată a celeilalte întreprinderi şi deţine singură, în baza unui acord cu alţi acţionari ori asociaţi ai acelei întreprinderi, majoritatea drepturilor de vot ale acţionarilor sau asociaţilor întreprinderii respective.

Se prezumă că nu există o influenţă dominantă dacă investitorii prevăzuţi la alin. (3) al art. 42 din Legea nr.346/2004, nu sunt implicaţi direct sau indirect în conducerea întreprinderii respective, fără ca drepturile pe care le deţin în calitatea lor de acţionar sau asociat să fie prejudiciate.

Sunt considerate întreprinderi legate şi întreprinderile între care există oricare dintre raporturile descrise la lit.a)-d), prin intermediul uneia ori mai multor întreprinderi sau prin oricare dintre investitorii prevăzuţi la alin. (3) al art. 42 din Legea nr.346/2004.

Întreprinderile între care există oricare dintre raporturile descrise mai sus, prin intermediul unei persoane fizice sau al unui grup de persoane fizice care acţionează de comun acord, sunt, de asemenea, considerate întreprinderi legate, dacă îşi desfăşoară activitatea sau o parte din activitate pe aceeaşi piaţă relevantă ori pe pieţe adiacente. O piaţă adiacentă este acea piaţă a unui produs sau a unui serviciu situată direct în amonte ori în aval pe piaţa în cauză.

Atenție! Cu excepţia cazurilor prevăzute la alin. (3) al art. 42 din Legea nr.346/2004, cu modificările și completările ulterioare, o întreprindere nu poate fi considerată mică sau mijlocie dacă cel puţin 25% din capitalul social ori din drepturile de vot ale acesteia sunt controlate, direct sau indirect, în comun ori cu titlu individual, de către una sau mai multe organisme ori colectivităţi publice.

2. Solicitantul trebuie să prezinte un plan de afaceri pentru desfășurarea activităților neagricole (conform model Anexa 2)
Planul de afaceri va fi întocmit conform structurii modelului-cadru anexat la Ghid (Anexa 2) şi trebuie să cuprindă detalii privind:
· Titlul proiectului, data întocmirii acestuia;

· Prezentarea situației economice inițiale a solicitantului (de ex. datele solicitantului, aria de cuprindere a activității, forma juridică a solicitantului, abilități profesionale, istoricul întreprinderii, facilități de producție, dotarea); 
· Prezentarea etapelor pentru dezvoltarea noilor activităţi ale solicitantului (planificarea îndeplinirii acestora, riscurile de implementare, standarde și norme europene legate de protecția muncii și de mediu;
· Prezentarea obiectivelor (general, obligatoriu de îndeplinit și cele specifice) - care se intenţionează a fi atinse prin realizarea investiţiilor propuse prin planul de afaceri;
· Prezentarea detaliată a acțiunilor și resurselor aferente, (materiale, umane şi financiare) necesare pentru atingerea obiectivelor si dezvoltarea activităţilor beneficiarului, cum ar fi investiţiile, formarea sau consilierea, care să contribuie la dezvoltarea activităţilor întreprinderii, inclusiv crearea sau dezvoltarea de noi abilităţi/competenţe ale angajaţilor.
Obiectivul obligatoriu de îndeplinit constă în dovada desfășurării activităților comerciale în cadrul proiectului: documente aferente producţiei/serviciilor comercializate sau a activităţilor prestate. Pentru acest obiectiv solicitantul stabilește un procent de comercializare a productiei/serviciilor de minimum 30% din valoarea primei tranșe de plată. Acesta trebuie realizat până cel târziu la depunerea celei de-a doua cereri de plată.

Prin acțiunile propuse în Planul de afaceri trebuie să se asigure fezabilitatea proiectului și continuitatea activității după încetarea acordării sprijinului, pe toată perioada de execuție și monitorizare a proiectului.

La depunerea celei de-a doua cereri de plată, beneficiarul trebuie să facă dovada desfăşurării activităţilor comerciale prin realizarea procentului stabilit pentru obiectivul obligatoriu de îndeplinit. Cerința va fi verificată în momentul finalizării implementării Planului de afaceri.

În situația în care la verificare se constată faptul că producţia comercializată sau activităţile prestate de către solicitant nu respectă procentul propus de beneficiar, se procedează în funcție de situație, astfel:

1. Dacă procentul realizat se menține în cerințele prevăzute la CS5, suma aferentă procentului nerealizat (diferenta intre procentul propus de beneficiar in Planul de afaceri si procentul realizat) se reţine din cea de-a doua tranșă de plată. Pentru calculul sumei de reţinut, procentul nerealizat se aplică la intreaga valoare a sprijinului contractat. În cazul în care diferența este mai mare decât cea de-a doua tranșă de plată, se constituie, în completare, un debit de recuperat din prima transă de plată. 

2. Dacă procentul realizat nu se menține în cerințele prevăzute la CS5, punctajul se recalculează și pot exista următoarele situații: 

(a). Proiectul ar fi fost selectat - punctajul recalculat este mai mare decat punctajul ultimului proiect selectat in sesiunea respectivă - suma aferentă diferenței procentului nerealizat (diferenta intre procentul propus de beneficiar in Planul de afaceri si procentul realizat) se reţine din cea de-a doua tranșă de plată. Pentru calculul sumei de reţinut, procentul nerealizat se aplică la intreaga valoare a sprijinului contractat. În cazul în care diferența este mai mare decât cea de-a doua tranșă de plată, se constituie, în completare, un debit de recuperat din prima transă de plată; 

(b). Proiectul nu ar fi fost selectat – punctajul recalculat este mai mic decat procentul ultimului proiect selectat în sesiunea respectivă, - prima tranșă de plată va fi recuperată integral și, implicit, tranșa a doua de plată nu se va mai acorda. 

Obiectivele specifice sunt minimum 2 - maximum 5 iar ponderile aferente fiecăruia sunt de minimum 20 % și vor fi stabilite în funcție de importanța acestora la realizarea obiectivului general propus prin proiect.
Atenție! 

Suma procentelor tuturor obiectivelor specifice trebuie să fie 100%. 

În cadrul obiectivelor specifice nu se poate include obiectivul obligatoriu de îndeplinit (comercializarea sau prestarea activităților). 

Consultanța și achiziția de teren NU pot fi obiective specifice, ci acțiuni în cadrul unui obiectiv specific. 

În situația în care la data solicitării celei de-a doua tranșe de plată se constată neîndeplinirea unuia/ mai multor obiective specifice prevăzute în Planul de afaceri, AFIR va proceda la recuperarea unei sume, proporțional cu ponderea aferentă obiectivului /obiectivelor nerealizate (se aplică la întreaga valoare a sprijinului).
Se va avea în vedere ca la întocmirea PA și implementarea acestuia, cheltuielile operaționale propuse (salarii, materii prime, materiale consumabile, alte cheltuieli cu capitalul de lucru), să deservească exclusiv activitatile propuse în PA și să concure la îndeplinirea și realizarea PA. Pentru desfășurarea activităților propuse prin proiect solicitantul trebuie să asigure infrastructura necesară (echipamente, utilaje, dotări, teren construit/ neconstruit etc) și, în secundar, poate să asigure capitalul de lucru (achiziție materii prime, materiale etc). Se va asigura continuitatea activităților finanțate prin proiect după acordarea celei de a doua tranșe de plată.

Modificarea planului de afaceri

Beneficiarul poate solicita modificarea Planului de afaceri de cel mult două ori în perioada de implementare a acestuia, în baza unei justificări fundamentate, care să nu conducă la modificarea obiectivului obligatoriu, afectarea obiectivului general si a criteriilor de eligibilitate sau sa modifice criteriile de selecție sub limita de punctaj care a determinat selectia proiectului. Modificarea amplasamentului se poate realiza numai o singură dată in cadrul aceluiasi UAT, in conditiile mentinerii criteriilor de eligibilitate si de selectie. 
Modificarea amplasamentului se poate face numai pentru proiectele care nu presupun lucrări de construcții – montaj. De asemenea, se pot modifica procentele aferente obiectivelor specifice cu maximum 10%, fără eliminarea acestora și cu menținerea nivelului minim de 20% aferent fiecărui obiectiv specific (de exemplu: un procent de 25% aferent unui obiectiv specific poate să crească cu 10% , ajungând la 35% dar nu poate scădea mai mult de 20%). 

Cu titlu de exemplu, se acceptă modificarea acțiunilor (prin eliminare sau adăugare) și a procentelor aferente obiectivelor specifice, cu condiția să nu se aducă atingere procentului minim al obiectivului obligatoriu și afectarea obiectivului general. Face excepție achiziția de teren ca acțiune în cadrul unui obiectiv specific. 

În perioada de valabilitate a contractului de finanțare, pot fi modificate procentele obiectivelor specifice pe care solicitantul se angajează să le realizeze în cadrul Planului de afaceri cu conditia mentinerii procentului minim al obiectivului obligatoriu si mentinerea criteriilor de eligibilitate si a criteriilor de selectie peste punctajul in baza caruia a fost selectat

Atenție! Dacă solicitantul a beneficiat de servicii de consiliere prin Măsura 02 – aceste servicii nu vor mai fi incluse în Planul de afaceri. Verificarea se va efectua la depunerea Cererii de Finantare şi dacă se constată dubla finanțare, proiectul devine neeligibil.

3. Obiectivul (activitatea/activităților propusă/propuse) trebuie să se încadreze în cel puțin unul dintre tipurile de activități sprijinite prin Măsură.
4. Sediul social și punctul/punctele de lucru trebuie să fie situate în spațiul rural iar activitatea propusă prin proiect va fi desfășurată în spațiul rural;

Prin excepție sunt eligibile entităţile care desfăşoară activităţi agricole în mediu urban și inițiază o activitate neagricolă în spațiul rural, punctul/punctele de lucru aferente activităţii agricole putând fi menținute în mediul urban.

Atenție! În accepţiunea PNDR 2014-2020 şi implicit a acestei sub-măsuri, spațiul rural este definit ca totalitatea comunelor la nivel de unitate administrativ-teritorială (UAT) , comuna fiind cea mai mică unitate administrativ-teritorială, nivel NUTS 5.
5. Implementarea planului de afaceri trebuie să înceapă în termen de cel mult 9 luni de la data deciziei de acordare a sprijinului;

Dacă pe parcursul perioadei de implementare sau de monitorizare a proiectului se încalcă cel puţin un criteriu de eligibilitate, de selecţie sau se modifică fara acordul AFIR amplasamentul propus prin Cererea de finanțare respectiv în Planul de Afaceri, Contractul de finanțare se reziliază și se procedează la recuperarea întregului sprijin. Fac excepție criteriile CS1 care se verifică doar la depunerea Cererii de finanțare și CS5 a cărui îndeplinire se verifică la cea de-a doua tranșă de plată.
Important! Perioada de implementare a proiectului (a planului de afaceri) este de maximum 57 de luni de la încheierea contractului de finanțare până la data depunerii dosarului celei de-a doua tranșe de plată.
Important! Data deciziei de acordare a sprijinului reprezinta data semnarii Contractului de Finantare
Important! Perioada de monitorizare a proiectului este de 3 ani de la data efectuării ultimei plăți efectuate de către Autoritatea Contractantă.
6. Înaintea solicitării celei de-a doua tranșe de plată, solicitantul face dovada desfășurării activităților comerciale prin producția comercializată sau prin activitățile prestate, în procent de minim 30% din valoarea primei tranșe de plată (cerința va fi verificată în momentul finalizării implementării planului de afaceri).
2.3.  Tipuri de investiții și cheltuieli eligibile
Un proiect poate conține cheltuieli eligibile, dar și neeligibile. Fondurile nerambursabile vor fi acordate doar pentru rambursarea cheltuielilor eligibile, cu o intensitate a sprijinului în conformitate cu Fişa Măsurii, în limita valorii maxime a sprijinului, cheltuielile neeligibile urmând a fi suportate integral de către beneficiarul proiectului. 
Activitățile pentru care se solicită finanțare prin Măsura M3/6.2 trebuie să se regăsească în Lista codurilor CAEN eligibile în cadrul Măsurii M3/6.2 (Anexa 3 la Ghidul solicitantului). 

Sprijinul se acordă pentru îndeplinirea obiectivelor specifice care conduc la realizarea obiectivului general al proiectului și care se regăsesc în Planul de afaceri. 

Toate cheltuielile propuse în Planul de afaceri, inclusiv capitalul de lucru, capitalizarea întreprinderii şi activităţile relevante pentru implementarea corectă a Planului de afaceri aprobat, corespunzatoare activitatilor codurilor CAEN din cererea de finantare, sunt eligibile, indiferent de natura acestora, cu excepția achiziţionării de vehicule pentru transportul rutier de mărfuri, cu respectarea prevederilor Ordinului MADR nr. 1.731/2015, cu modificările și completările ulterioare. 

Sprijinul financiar se va acorda avand in vedere cel mai mic plafon aferent activitatilor codurilor CAEN finantate prin proiect. 

Anexa 4 la Ghidul solicitantului cuprinde Lista codurilor CAEN aferente activităților pentru care sunt permise doar cheltuieli de dotare.

Condiții speciale pentru eligibilitatea anumitor tipuri de cheltuieli:

1. Cheltuieli cu achiziția de terenuri

Având în vedere obiectivele Măsurii M3/6.2, care vizează diversificarea economiei rurale prin creșterea numărului de micro-întreprinderi şi întreprinderi mici în sectorul neagricol, crearea de servicii şi locuri de muncă în spaţiul rural, precum şi încurajarea menţinerii şi dezvoltării activităţilor meşteşugăreşti tradiţionale, achiziţionarea de teren nu poate reprezenta un scop în sine, realizabil prin accesarea acestei măsuri.

În vederea prevenirii utilizării alocării financiare aferente Măsurii M3/6.2 preponderent pentru achiziţionarea de teren construit/neconstruit, această acţiune este admisă cu îndeplinirea cumulativă a următoarelor cerinţe:
· Suma publică nerambursabilă utilizată pentru achiziționarea terenului construit/ neconstruit este acceptată în limita a 10% din valoarea sprijinului acordat, 

· În Planul de afaceri se demonstrează necesitatea achiziţionării terenului în vederea dezvoltării afacerii şi realizării obiectivului general al proiectului; 

· Achiziţia de teren reprezintă o acţiune în cadrul unui obiectiv specific al Planului de afaceri.
În cazul în care prin proiect, solicitantul propune achiziție de teren, în Planul de afaceri se va menţiona obligatoriu localitatea (nivel de UAT comuna) în care va fi achizitionat terenul aferent realizarii activităților propuse prin proiect; solicitantul/ beneficiarul este obligat sa implementeze proiectul în localitatea respectiva, menționată în Planul de afaceri, sub sancțiunea rezilierii proiectului.

Achiziționarea unei construcții poate fi eligibilă numai împreună cu terenul aferent, valoarea totală teren + construcție trebuie să se încadreze în limita a 10% din valoarea sprijinului acordat.

Nu se acceptă achiziția apartamentelor/ birourilor in spații rezidențiale, respectiv, de birouri.

Dacă la verificarea celei de-a doua tranșe de plată se constată faptul ca suma publică nerambursabilă utilizată pentru achiziția terenului construit/ neconstruit este mai mare de 10% din valoarea nerambursabilă aferentă obiectivelor îndeplinite (calculată conform procentelor), cea de-a doua tranșă de plată va fi diminuată cu diferența până la suma acceptată.

În cazul în care diferența este mai mare decât cea de-a doua tranșă de plată, se constituie, în completare, un debit de recuperat din prima transă de plată.

Cu titlu de exemplu:

Pentru un proiect cu valoare 50.000 euro la care obiectivul obligatoriu de îndeplinit a fost respectat dar nu a fost îndeplinit un obiectiv specific care participă cu 20% la îndeplinirea obiectivului general al proiectului, valoarea totală eligibilă a terenului construit/neconstruit este de:

10% *80%*50.000 euro = 4.000 euro
2. Cheltuieli cu mijloacele de transport specializate

Sunt acceptate pentru finanțare următoarele tipuri de mijloace de transport:

(a). Ambulanța umana;

(b). Autospeciala pentru salubrizare;

(c). Masina specializata pentru intervenții, prevazuta cu nacelă pentru execuția de lucrări la înalțime;

(d). Autocisternă pentru produse nealimentare (doar autocisternă pe autoşasiu - exclus cap tractor și remorca autocisterna sau una din ele separat)

(e). Mașina de măturat carosabilul;

(f). Auto betonieră;

(g). Autovidanjă;

(h). Utilaj specializat pentru împrăștiere material antiderapant (este eligibil doar dacă echipamentul este montat direct pe autoșasiu, fară a putea fi detașat);

(i). Mijloc de transport de agrement (ex.: ATV, biciclete, trotinete etc.).

Ambulanța veterinară, mașina de transport funerar sunt eligibile cu îndeplinirea cumulativă a următoarelor condiţii:

· mijlocul de transport să fie încadrat în categoria N1 sau N2 cu maximum 3 locuri și 2 uși de acces în cabină; 

· să fie modificat constructiv și omologat R.A.R. ca autovehicul special/ specializat pentru activitatea propusă prin proiect, cu excepția ambulanțelor veterinare 

· în cazul ambulanțelor veterinare, omologarea RAR se obține în baza unui aviz emis de Colegiul Medicilor Veterinari care atestă că autovehiculul este dotat conform Hotarârii Consiliului Național 2016; RAR va face mențiunea „echipare specifică intervenții medicină veterinară” 

· în cartea de identitate a vehiculului trebuie înregistrată mențiunea specială din care să reiasă modificarea de structură, conform cerințelor autorității publice de resort și legislației în vigoare. 

· mijlocul de transport nu va fi folosit pentru alte activități, cu excepția celor propuse prin proiect.

Mijloacele de transport de mai sus trebuie să fie compacte, specializate şi să deservească exclusiv activităţile propuse prin proiect. Nu se acceptă mijloace de transport de tip tractor/ cap tractor cu remorcă/ semiremorcă (capul tractor poate fi folosit și pentru alte tipuri de activități).

Se va aduce obligatoriu omologarea RAR la ultima tranșă de plată.

Tipurile de ambarcațiuni ce pot fi achiziționate:

(a). bărci cu rame, canotci, caiace, canoe, bărci cu vele; 

(b). ambarcațiuni sportive de agrement cu mecanism de propulsare cu pedale (hidrobiciclete); 

(c). ambarcatiuni de agrement autopropulsate tip barcă cu motor și barca cu vele si motor destinate transportului turistilor conform HG 2195/2004 privind stabilirea condițiilor de introducere pe piata și/ sau punere în funcțiune a ambarcațiunilor de agrement și cu acordul custodelui, în cazul ariilor naturale protejate.

Atenție! Tipurile de ambarcatiuni mentionate la punctele a), b),c) vor fi achizitionate doar în scop de agrement.
Atenție! Utilajele agricole nu sunt costuri acceptate la finanțare.
În cazul proiectelor prin care se propune achiziția de echipamente de agrement (ex.: arc, echipament Paintball, echipamente gonflabile etc.) solicitantul/ beneficiarul are obligația de a utiliza echipamentele achizitionate numai în scopul deservirii obiectivelor propuse prin proiect și numai în aria geografică descrisă în Planul de afaceri.

În cazul în care în perioada de valabilitate a Contractului de finanțare (inclusiv în perioada de monitorizare) se constata utilizarea mijloacelor de transport și a echipamentelor de agremenent în afara ariei descrise, va fi recuperat întregul ajutor financiar plătit până la data respectivă și nu se va mai efectua nici o plată ulterioară
Atenție! În cadrul proiectelor care vizează activități în cadrul CAEN 5530 – Parcuri pentru rulote, camping și tabere, pentru construire căsuțe capacitatea de cazare construita/modernizată prin proiect se va limita la capacitatea maximă de cazare de 3 - 4 locuri/ căsuță, fără a fi limitat numărul căsuțelor, iar pentru bungalowuri - se acceptă construirea unui singur bungalow cu o capacitate de cazare de maximum 8 camere (16 locuri de cazare). Structurile dezvoltate prin proiecte finanțate pe acest cod CAEN trebuie să respecte prevederile aplicabile OANT 65/2013, inclusiv definițiile și criteriile minime obligatorii prevazute în Anexa 1(6) a acestui act normativ. Taberele pentru pescuit și vânătoare nu sunt eligibile. Pentru proiectele prin care se propun venituri din organizare de tabere, grupurile de turiști vor fi cazate în căsuțe sau bungalow.
Atenție! În ariile naturale protejate sunt eligibile echipamentele de agrement autopropulsate numai cu acordul administratorului/ custodelui ariei naturale respective.
Reprezintă cheltuieli eligibile toate cheltuielile ocazionate de implementarea Planului de Afaceri, cu condiția ca acestea să nu fie expres interzise prin Regulamentele CE sau prin PNDR 2014-2020.

Cheltuielile necesare pentru implementarea proiectului sunt eligibile dacă:

a) sunt realizate efectiv după data semnării Contractului de Finanţare şi sunt în legătură cu îndeplinirea obiectivelor investiţiei;

b) sunt efectuate pentru realizarea investiţiei cu respectarea rezonabilităţii costurilor;

c) sunt efectuate cu respectarea prevederilor Contractului de Finanţare semnat cu AFIR;
d) sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legii.
2.4.  Tipuri de investiții și cheltuieli neeligibile

Prin măsura M3/6.2 nu sunt eligibile urmatoărele tipuri de activități:

· cheltuielile cu achiziţionarea de utilaje şi echipamente agricole aferente activităţii de prestare de servicii agricole, în conformitate cu Clasificarea Activităţilor Economice Naţionale, precum şi producerea şi comercializarea produselor din Anexa I la Tratat

· cheltuieli în vederea acordării de sprijin pentru gestionarea riscurilor (Art. 36-39/Reg (UE) 1305/2013);
· cheltuieli cu achiziționarea de bunuri și imobile second-hand;

· cheltuieli efectuate înainte de  semnarea Contractului de Finanțare a proiectului cu excepţia: costurilor generale definite la art 45, alin 2 lit. c) din R (UE) nr. 1305 / 2013 , cu modificările și completările ulterioare care pot fi realizate înainte de depunerea Cererii de Finanțare;
· impozite și taxe fiscale; 
· cheltuieli cu investițiile ce fac obiectul dublei finanțări care vizează aceleași costuri eligibile;
· în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare; 
· comisioane bancare, costurile garanțiilor, cheltuieli de înființare și cheltuieli similare; 
· cheltuieli neeligibile în conformitate cu art. 69, alin (3) din R (UE) nr. 1303 / 2013 și anume:

· dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;

· taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare.

· costuri de schimb valutar, taxe și pierderi ocazionate de schimburile valutare asociate contului euro AFIR; 

· contribuția în natură; 

· costurile aferente unui contract de leasing: taxa de management, dobânzi, prima de asigurare etc.; 

· costuri privind închirierea de mașini, utilaje, instalații și echipamente;

· costuri operaționale inclusiv costuri de întreținere și chirie.

Lista investițiilor și costurilor neeligibile va respecta prevederile din Hotarârea de Guvern nr. 224/2008 privind stabilirea cadrului general de implementare a măsurilor cofinanțate din Fondul European Agricol pentru Dezvoltare Rurală, cu modificările și completările ulterioare.  Lista investiţiilor şi costurilor neeligibile se completează cu prevederile Hotărârii de Guvern nr. 226/2 aprilie 2015 privind stabilirea cadrului general de implementare a Măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală şi de la bugetul de stat pentru perioada 2014 – 2020, cu modificările şi completările ulterioare.
În situația includerii în cadrul proiectului a unor cheltuieli neeligibile, finalizarea proiectului FEADR, presupune ca beneficiarul să finalizeze atât partea de investiție suportată prin cheltuielile eligibile cât și partea de investiție realizată prin cheltuielile neeligibile.

2.5.  Valoarea maximă a fondurilor nerambursabile

Sprijinul public nerambursabil va respecta prevederile R 1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali. 

Intensitatea sprijinului public nerambursabil este de 100%.

Cuantumul sprijinului este de 50.000 de euro/proiect, cu posibilitatea majorării sprijinului până la valoarea de 70.000 de euro/proiect în cazul activităților de producție, servicii medicale, sanitar-veterinare și de agroturism. Sprijinul se acordă sub formă de sumă forfetară în funcție de tipul investiției, respectiv, 50.000 euro sau 70.000 euro. Nu se alocă sume intermediare.
Atenție! În cazul în care prin proiect sunt propuse activități aferente mai multor coduri CAEN (maximum 5 coduri CAEN), cu valori diferite ale sprijinului public nerambursabil (50.000 euro, respectiv 70.000 euro), proiectul va primi spijinul cel mai mic.
Sprijinul pentru înfiinţarea de activităţi non-agricole în zone rurale se va acorda, sub formă de primă, în două tranşe astfel:
· 70% din cuantumul sprijinului la semnarea deciziei de finanțare;

· 30% in cuantumul sprijinului se va acorda cu condiția implementării corecte a planului de afaceri, fără a depăși cinci ani de la semnarea deciziei de finanțare.

Sprijinul pentru înfiinţarea de activităţi non-agricole în zone rurale se acordă în baza unui plan de afaceri, se acordă cu respectarea prevederilor Regulamentului (CE) nr. 1407/2013, se acordă în baza prevederilor Ordinului MADR nr. 1731/2015 și nu trebuie să depăşească 200.000 euro/beneficiar pe durata a trei exerciții financiare consecutive, cu excepția întreprinderilor unice care efectuează transport de mărfuri în contul terților sau contra cost, pentru care sprijinul nu depășește suma de 100.000 euro pe durata a trei exerciții financiare consecutive.

Atenție! În cazul în care, prin acordarea ajutorului de minimis solicitat prin Cererea de finanțare depusă pe Măsura M3/6.2, s-ar depăşi plafonul de 200.000 euro/beneficiar (întreprindere unică), proiectul va fi declarat neeligibil.
Ajutoarele de minimis nu pot fi utilizate pentru achiziționarea de vehicule pentru transportul rutier de mărfuri, autoturisme sau autovehicule de transport persoane. Serviciile integrate, în care transportul propriu-zis reprezintă doar un element, cum ar fi serviciile de mutare, serviciile poştale sau de curierat ori colectarea deşeurilor sau serviciile de prelucrare, nu trebuie considerate servicii de transport.

Potrivit art. 9 litera c) din OMADR 1731/2015, data acordării ajutorului de minimis se considera data la care dreptul legal de a primi ajutorul este conferit beneficiarului în conformitate cu regimul juridic naţional aplicabil, indiferent de data la care ajutoarele de minimis se plătesc întreprinderii respective.

În conformitate cu prevederile art. 60 din Regulamentul (CE) nr. 1306/ 2013, „nu sunt eligibili solicitanții/ beneficiarii care au creat în mod artificial condiţiile necesare pentru a beneficia de finanțare în cadrul măsurilor PNDR 2014-2020”.

Atenție! Atenție! În cazul în care, prin acordarea ajutorului de minimis solicitat prin Cererea de finanțare depusă pe Măsura M3/6.2, s-ar depăşi plafonul de 200.000 euro/beneficiar (întreprindere unică), proiectul va fi declarat neeligibil.
Perioada de implementare a Planului de Afaceri este de maximum 5 ani si include controlul implementării corecte precum și plata ultimei tranșe. În cazul neimplementării corecte a planului de afaceri, sumele plătite, vor fi recuperate  proporțional cu obiectivele nerealizate.

În cazul neimplementării corecte a planului de afaceri, sumele plătite, vor fi recuperate  proporțional cu obiectivele nerealizate. Implementarea planului de afaceri inclusiv ultima plata cat si verificarea finala  nu vor depăși 5 ani de la decizia de acordare a sprijinului.
Valoarea totală a alocării financiare în cadrul Măsurii M3/6.2 este de 384.895 Euro.

Atenție! Acordarea sprijinului va fi proportională cu gradul de îndeplinire a Planului de afaceri. În conformitate cu prevederile art. 60 din Regulamentul (UE) nr. 1306/ 2013, nu sunt eligibili solicitanții care au creat în mod artificial condiţiile necesare pentru a beneficia de finanțare în cadrul măsurilor PNDR 2014-2020. În cazul constatării unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s-au efectuat plăți.

2.6.  Criterii de selecție a proiectelor

Evaluarea proiectelor se realizează lunar pentru proiectele ce au un punctaj estimat (auto-evaluare/ pre-scoring) mai mare sau egal decât pragul de calitate lunar mentionat în anunţul licitaţiei anuale de proiecte. 

Pentru această submăsură pragul minim este de 15 puncte si reprezintă punctajul minim sub care niciun proiect eligibil nu poate intra la finanțare.

Cererile de finanțare care au punctajul estimat (evaluare/pre‐scoring) mai mic decât pragul de calitate lunar vor avea statutul de cereri neconforme. Pentru a putea intra în etapa de selecție, cererile de finanțare pot fi depuse numai în luna aferentă pragului de calitate în care acestea se încadrează. 
Este important ca înainte de depunerea cererii de finanţare, solicitantul să identifice, obiectiv, punctajul estimat (evaluare, prescoring) pe care aceasta îl întrunește şi pe care să să îl menționeze în cererea de finanţare, secţiunea A „Date despre tipul de proiect şi beneficiar” și în Planul de afaceri și secțiunea III – Descrierea principiilor de selcție îndeplinite.
Proiectele al căror punctaj va scădea în urma evaluării GAL Asociația Poarta Almăjului sub pragul de calitate corespunzător lunii/ trimestrului/ respectiv, vor fi declarate neconforme și nu vor mai intra în procesul de selecție. Solicitanții vor putea redepune proiectele o singură dată în cadrul sesiunii continue de depunere.
Toate proiectele eligibile vor fi punctate în acord cu criteriile de selecție menționate mai jos. În cazul proiectelor finanțate prin Măsura M3/6.2 se vor aplica următoarele criterii de selecție:

	Nr. Crt.
	Criteriul de selecție
	Punctaj

	S1
	Principiul diversificării activității agricole a fermelor existente către activități non-agricole
	max. 20 puncte

	
	1. Proiecte care sunt inițiate de un fermier (persoană neautorizată)/ membru al gospodăriei agricole/ întreprindere existentă (cel puțin PFA) care a activat în agricultură minimum 12 luni până la data depunerii cererii de finanțare* (fapt verificat în baza de date APIA/ Registrul ANSVSA/ Registrul Agricol/ documente financiar contabile)
* în UAT în care va realiza proiectul sau în UAT-uri limitrofe acesteia.
	20 puncte

	S2
	Principiul prioritizării sectoarelor cu potențial de creștere în conformitate cu Strategia Națională de Competitivitate
	max. 25 puncte

	
	1. Proiecte ce vizează servicii din sectoarele cu potențial de creștere 
2. Proiecte ce vizează activități productive din sectoarele cu potențial de creștere 
	25 puncte

15 puncte

	S3
	Principiul prioritizării sectoarelor relevante la nivelul microregiunii
(cf. Anexa 6 la Ghidul Solicitantului)
	max 10 puncte

	
	1. Proiecte ce vizează investiții în prelucrarea lemnului
2. Proiecte ce vizează investiții în servicii care înglobează tehnologie (activități de proiectare aistată de calculator, editare programe software, jocuri de calculator, activități foto-video și de prelucrare grafică, etc.)
	10 puncte
5 puncte



	S4
	Principiul stimulării activităților turistice în sensul prioritizării activităților agroturistice
	10 puncte

	
	1. Proiecte ce vizează investiții în în agroturism (pensiuni agroturistice și/ sau servicii de agrement)
	10 puncte

	S5
	Principiul stimulării unui nivel ridicat de calitate al planului de afaceri, care va fi stabilit în funcție de producția comercializată sau activitățile prestate, în procent de peste 30% din valoarea primei tranșe de plată
	20 puncte

	
	1. Proiecte care prevăd în planul de afaceri producție comercializată sau activități prestate într-un procent mai mare de 40% din valoarea primei tranșe de plată. Verificarea se realizează în baza prognozelor din Planul de afaceri

2. Proiecte care prevăd în planul de afaceri producție comercializată sau activități prestate într-un procent mai mare de 30% și până la 40% din valoarea primei tranșe de plată. Verificarea se realizează în baza prognozelor din Planul de afaceri
	20 puncte

10 puncte



	S6
	Principiul zonelor cu nivel ridicat de sărăcie
	max 10 puncte

	
	Prinicipiul prioritizării tipului de investiție în funcție de nivelul de sărăcie.  În determinarea nivelului de sărăcie se are în vedere ierarhia comunelor după următoarea formulă de calcul:

Coeficient comună/36,5610 x 10 

Se are în vedere comuna în care Solicitantul își desfășoară activitatea (respectiv unde are sediul social sau un punct de lucru cu actrivitate).

Rezultatul va fi exprimat sub forma unui număr cu 4 zecimale. Coeficienții comunelor vor si stabiliți conform extrasului din „Studiul privind stabilirea nivelului de sărăcie la nivelul comunelor din România”,  înscris în tabel, - Anexa 5.
	10 puncte

	S7
	Principiul creării de noi locuri de muncă
	max 5 puncte

	
	1. Solicitantul își asumă prin proiect crearea și menținerea pe o perioadă de 3 ani a minim 2 noi locuri de muncă

2. Solicitantul își asumă prin proiect crearea și menținerea pe o perioadă de 3 ani a minim 1 nou loc de muncă
	5 puncte

2 puncte

	TOTAL
	100 puncte


Criteriul de selecție 1.1 se consideră îndeplinit în cazul în care solicitanții întrunesc condiția la data depunerii Cererii de finanțare. 

Excepție: pe toată perioada de valabilitate a contractului, în cadrul pensiunilor agroturistice se va desfăsura cel puțin o activitate legată de agricultură, creșterea animalelor, cultivarea diferitelor tipuri de plante, livezi de pomi fructiferi sau o activitate meșteșugărească, cu atelier de lucru, din care rezultă diferite articole de artizanat.
Important! Nu există obligativitatea menținerii activității agricole pe toată perioada de valabilitate a Contractului de finanțare, sub condiţia înlocuirii activităţii agricole cu o activitate meșteșugărească, cu atelier de lucru, din care rezultă diferite articole de artizanat. 
La Principiul de Selecție 2 se vor puncta serviciile sau activitățile de producție din sectoarele cu potențial de creștere în conformitate cu Strategia Națională de Competitivitate.

La Principiul de Selecție 3 se vor puncta serviciile sau activitățile de producție din sectoarele relevante la nivelul micro-regiunii, rezultate în urma analizei SWOT inclusă în Strategia de Dezvoltare Locală, conform Anexei 6 la Ghidul Solicitantului.
Pentru Principiul de Selecție 4 serviciile turistice de agrement si activitatile turistice de agrement se prestează exclusiv pentru clientii agropensiunii. Prognoza de venituri trebuie să reflecte veniturile din activitățile aferente codului/codurilor CAEN pentru care se solicita finanțare, ața cum este specificat și în titlul secțiunii din Planul de Afaceri respectiv Prognoza veniturilor și evolutia activității propuse prin proiect.
Atenție! Toate activitățile pe care solicitantul se angajează să le efectueze prin investiție atât la faza de implementare a proiectului cât si în perioada de monitorizare și pentru care a primit punctaj la selecție, devin condiții obligatorii.
În cazul în care, la verificarea cererilor de plată sau în perioada de monitorizare, se constată că aceste condiții nu sunt respectate, plățile vor fi sistate, eventualele plăți efectuate deja vor intra în procedura de recuperare, iar contractul va fi reziliat.

Punctajul minim necesar pentru accesarea măsurii este: 15 puncte. Evaluarea proiectelor se realizează lunar pentru proiectele ce au un punctaj estimat (autoevaluare/prescoring) mai mare sau egal decat pragul de calitate lunar menționat în anunțul licitației de proiecte.

Atenție! Este important ca înainte de depunerea Cererii de Finanţare, să identificaţi, obiectiv, punctajul estimat (autoevaluare, prescoring) pe care aceasta o întruneşte şi să-l menţionaţi în cererea de finanţare, secţiunea A6 „Date despre tipul de proiect şi beneficiar”, precum și încadrarea corectă a proiectului din punct de vedere a alocării financiare a măsuri/sub-măsuri/componente (alocare distinctă). 

Cererile de Finanţare care au punctajul estimat (auto‐evaluare/pre‐scoring) mai mic decât pragul de calitate lunar nu pot fi depuse. Solictantii vor detalia în cadrul Cererii de Finanţare secţiunea A „Date despre tipul de proiect şi beneficiar”, la punctul A6.3.1, fiecare criteriu de selecţie care concură la prescoringul înscris la punctul A6.3. 

Proiectele al căror punctaj va scădea în urma evaluării GAL Asociația Poarta Almăjului sub pragul de calitate corespunzător lunii repective şi proiectele încadrate greşit din punct de vedere al alocării financiare aferente unei măsuri/sub-măsuri/componente (alocare distinctă), vor fi declarate neconforme şi nu vor intra în etapa de selecţie.

Alocarea financiară a Măsurii M3/6.2 este de 27,71%  din alocarea totală a Priorității 2 din Strategia de Dezvoltare Locală a GAL Asociația Poarta Almăjului.
În caz de egalitate de puncte între 2 sau mai multe proiecte, departajare se va face în ordine, după următoarele criterii:

· descrescător, în funcție de numărul de locuri de muncă create în mediul rural prin investiția realizată
· descrescător, în funcție de nivelul de punctajul obținut la criteriul S6 (principiul zonelor cu nivel ridicat de sărăcie – au prioritate proiectele implementate la nivelul zonelor cu indice de sărăcie mai ridicat);
· descrescător, în funcție de nivelul de punctajul obținut la criteriul S3 (principiul prioritizării sectoarelor relevante la nivelul microregiunii).
Indicatorii de monitorizare avuți în vedere în cadrul apelului de selecție sunt următorii: 

· Totalul cheltuielilor publice: 384.895 Euro

· Număr de beneficiari sprijiniți: minim 6
· Sectoare prioritare sprijinite: turism, prelucrarea lemnului

Indicator specific LEADER: Locuri de muncă nou create: 4
Indicator specific LEADER: Locuri de muncă nou create la nivelul tuturor măsurilor din SDL: 19

Punctajul estimat (autoevaluare, prescoring) se va face pe propria răspundere a beneficiarului.
Pentru acordarea punctajului aferent CS1, fermierul (persoana neautorizată) /membrul unei gospodării agricole/intreprindere existenta (cel putin PFA), trebuie să fi desfășurat activitate agricolă cel puțin 12 luni consecutive înaintea depunerii Cererii de finanțare verificarile vizând:

· Exploataţia agricolă trebuie să fie înregistrată obligatoriu în Registrul Unic de Identificare – APIA și /sau în Registrul agricol și/ sau în Registrul exploatațiilor – ANSVSA cu minimum 12 luni consecutive înaintea depunerii Cererii de finanțare; 
· Exploatatia se gaseste în UAT-ul în care va realiza investiția sau în UAT-uri limitrofe acesteia. 
· Situații financiare sau Declaratie speciala 200/ Declarație privind veniturile din activități agricole 221 și Declarație întocmită și asumată prin semnătură de către un expert contabil din care sa reiasă că solicitantul în anul precedent depunerii Cererii de finanțare a obținut venituri de exploatare, iar veniturile din activitățile agricole reprezintă cel puțin 50% din total venituri din exploatare ale solicitantului (numai pentru întreprinderi existente).
La depunerea Cererii de finanțare, solicitantul trebuie să fie înregistrat la ONRC ca micro-întreprindere/ întreprindere mică cu sediul social și punctul de lucru (dacă este cazul) pentru care se solicită finanțare, în mediul rural. 

Sunt eligibile proiectele care propun activitati aferente mai multor coduri CAEN unui singur cod CAEN până la maximum 5 (cinci). În situația în care solicitantul propune realizarea de activități aferente mai multor coduri CAEN, acestea trebuie să se completeze, dezvolte sau să se optimizeze reciproc. În cazul în care prin proiect sunt propuse activități complementare aferente mai multor coduri CAEN, care ar primi punctaje diferite la oricare dintre criteriile de selectie, proiectul va primi punctajul cel mai mic aferent acelui criteriu. În cazul în care prin proiect sunt propuse activități aferente mai multor coduri CAEN, cu valori diferite ale sprijinului public nerambursabil (50.000 euro, respectiv 70.000 euro), proiectul va primi sprijinul cel mai mic.

Pentru acordarea punctajului aferent CS3, beneficiarul va consulta Anexa 6 la Ghidul Solicitantului și va acorda punctaj aplicației dacă toate codurile CAEN pentru care se solicită finanțare sunt incluse în Anexa 6. În cazul în care nu toate codurile CAEN pentru care se solicită finanțare sunt incluse în Anexa 6, nu se va acorda punctaj. În situația în care toate codurile CAEN sunt prevăzute în Anexa 6, însă acestora le sunt asociate punctaje diferite, atunci se va acorda punctajul cel mai mic.
La principiul de selecție CS4 Principiul stimulării activităților turistice în sensul prioritizării activităților agroturistice punctajul se acordă dacă investiția de bază vizează exclusiv înființarea, modernizarea, sau extinderea unei activități agroturistice. Activitățile de agrement pot constitui o componentă auxiliară a investiției de bază. În situația în care sunt vizate alte activități asimilate domeniului turistic (activități care nu au legătură cu componenta agroturistică, activități ale agențiilor de turism, activități de promovare turistică, activități de agrement ca componentă principală a investiției, etc.), nu se va acorda punctaj la acest criteriu.

Precizări cu privire la structurile de primire turistică - de tipul pensiunilor agroturistice:

· Beneficiarul/solicitantul trebuie să desfăşoare o activitate agricolă – creșterea animalelor, cultivarea diferitelor tipuri de plante, livezi de pomi fructiferi - la momentul depunerii cererii de finanțare. După încheierea contractului de finanțare, beneficiarul poate renunța la activitatea agricolă cu condiția desfășurării unei activități meșteșugărești cu atelier de lucru, din care rezultă diferite articole de artizanat (pentru a respecta prevederile OANT 65/2013). 

· În cazul start-up-urilor, activitatea agricolă poate fi dovedita de asemenea si in cazul in care actionarul majoritar absolut (care detine minimum 50%+1 din actiunile/partile sociale ale solicitantului) a desfăşurat activitate agricolă la momentul depunerii Cererii de finanțare; 

· Exploatația agricolă aferentă agropensiunii trebuie să fie amplasată pe raza aceleiași unități administrativ – teritoriale (comună) cu amplasamentul pe care se va realiza și investiția (în conformitate cu prevederile Ordinului ANT nr 65/2013, cu modificările și completările ulterioare); 

· Structurile de primire turistice cu funcțiuni de cazare de tipul pensiunilor agroturistice
 trebuie să îndeplinească criteriile minime obligatorii prevăzute în Ordinul președintelui Autorității Naționale pentru Turism (ANT) nr. 65/2013, cu modificările și completările ulterioare. Nivelul de confort şi calitatea serviciilor propuse prin proiect trebuie să îndeplinească criteriile minime obligatorii pentru pensiuni agroturistice clasificate la minimum o margaretă; 

· Pensiune agroturistică este o structură de primire turistică, având o capacitate de cazare de până la 8 camere, funcţionând în locuinţele cetăţenilor sau în clădire independentă, care asigură în spaţii special amenajate cazarea turiştilor şi condiţiile de pregătire şi servire a mesei, precum şi posibilitatea participării la activităţi gospodăreşti sau meşteşugăreşti. 

· În pensiunile agroturistice, turiştilor li se oferă masa preparată din produse naturale, preponderent din gospodăria proprie sau de la producători autorizaţi de pe plan local iar gazdele se ocupă direct de primirea turiştilor şi de programul acestora pe tot parcursul sejurului pe care îl petrec la pensiune. La cea de-a doua tranșă de plată beneficiarii vor depune obligatoriu Autorizatia sanitar-veterinară. 

· Pe toată perioada de valabilitate a contractului, în cadrul pensiunilor agroturistice se va desfăsura cel puțin o activitate legată de agricultură, creșterea animalelor, cultivarea diferitelor tipuri de plante, livezi de pomi fructiferi sau o activitate meșteșugărească, cu atelier de lucru, din care rezultă diferite articole de artizanat.
Important! Prognoza de venituri trebuie sa reflecte veniturile din activitatile aferente codului/ codurilor CAEN pentru care se solicita finantare, așa cum este specificat și în titlul sectiunii din Planul de Afaceri respectiv Prognoza veniturilor si evolutia activitatii propuse prin proiect. În cazul în care, în prognoza de venituri sunt incluse venituri și din alte activități aferente unor coduri CAEN pentru care nu se solicită finanțare în proiect, la evaluarea proiectelor aceste venituri nu vor fi luate în considerare pentru calculul procentului de minim 30%. Totodată, aceste venituri nu vor fi luate în considerare nici în calculul procentelor pentru punctarea în cadrul Principiului de selectie P4, respectiv Principiul stimulării unui nivel ridicat de calitate al planului de afaceri, care va fi stabilit în funcție de producția comercializată sau activitățile prestate, în procent de peste 30% din valoarea primei tranșe de plata. 
· Schimbarea destinației unei locuințe în structură de primire turistică de tipul pensiune agroturistica este considerată investiţie nouă;
· Pentru investiţiile noi în structurile de primire turistică de tipul pensiune agroturistică (construcție nouă / schimbarea desținatiei unei cladiri) suprafata de teren aferentă structurii de primire turistică trebuie să fie în conformitate cu prevederile Ordinului ANT nr. 65/2013 cu modificările şi completările ulterioare, în vederea evitării supra-aglomerării şi a fragmentării excesive a peisajului natural; 

· Beneficiarul își va lua angajamentul că va introduce obiectivul investiţional în circuitul turistic;

·  Beneficiarul trebuie să respecte cerinţele de mediu specifice investiţiilor în perimetrul ariilor naturale protejate.

Precizări cu privire la parcuri pentru rulote, campinguri și tabere:

· Se vor respecta prevederile OANT 65/2013, cu modificările şi completările ulterioare, referitoare la criteriile minime obligatorii privind clasificarea structurilor de primire turistice de tipul camping.

· Taberele vor fi incluse în structurile de primire turistică de tip camping.

· Campingul poate asigura servicii de cazare în corturi și/ sau căsuțe de tip camping și/ sau bungalow, atât cât și spații de campare pentru rulote

· Capacitatea de cazare și suprafața aferentă campingului trebuie să respecte prevederile Anexei 16 din OANT 65/2013, cu modificările şi completările ulterioare

· Căsuțele de tip camping vor avea capacitate de cazare de maxim 4 locuri, asigurând o distanță față de celelalte căsuțe de minim 3 m, necesară parcării unei mașini

· În cadrul perimetrului campingului se acceptă construirea unui singur bungalow, ca spațiu de cazare complementar, cu o capacitate de cazare de maximum 8 camere (16 locuri).

· Se vor respecta prevederile OANT 65/2013, cu modificările şi completările ulterioare, respectiv Anexa nr. 14 referitoare la criteriile minime obligatorii privind clasificarea structurilor de primire turistice de tipul bungalow

· Beneficiarul trebuie să respecte cerinţele de mediu specifice investiţiilor în perimetrul ariilor naturale protejate. În situația în care beneficiarul nu prezintă toate autorizațiile solicitate înainte de ultima tranşă de plată, proiectul devine neeligibil.

Atenție! Taberele pentru pescuit și vânătoare nu sunt eligibile.
Atenție! Beneficiarul își va lua angajamentul că va introduce obiectivul investiţional în circuitul turistic.
Atenție! Nu sunt eligibile cheltuielile pentru achiziția de rulote.
Atenție! În situația în care beneficiarul nu prezintă toate autorizațiile solicitate înainte de a doua tranşă de plată, proiectul devine neeligibil.
Capitolul 3

ACCESAREA FONDURILOR NERAMBURSABILE ACORDATE

3.0.  Considerații generale

În cazul sprijinului pentru înfiintarea de activităţi neagricole în zone rurale se aplică principiul finanţării nerambursabile sub forma unei prime/ sume forfetare. Un solicitant al sprijinului prin Măsura M3/6.2 poate depune în acelaşi timp proiecte pentru alte submăsuri/măsuri din cadrul PNDR/GAL pentru a fi cofinanţate prin FEADR cu îndeplinirea cumulativă a următoarelor condiţii: 

(a). respectarea condițiilor de eligibilitate ale acestuia și a regulilor ajutoarelor de minimis; 

(b). nu sunt create condiţiile pentru a obţine în mod necuvenit un avantaj, în sensul prevederilor art. 60 din Regulamentul (UE) nr. 1306/2013, în orice etapă de derulare a proiectului; 

(c). dacă proiectele nu formează împreună un flux tehnologic. 
3.1.  Completarea, depunerea și verificarea Dosarului Cererii de Finanțare

Dosarul Cererii de finanțare conține Cererea de finanțare însoțită de planul de afaceri și documentele justificative anexate. 

Formularul standard al Cererii de finanțare este prezentat în Anexa 1 la prezentul Ghid și este disponibil în format electronic, la adresa www.poartaalmajului.ro. Este obligatorie completarea anexelor „Indicatori de monitorizare” şi „Factori de risc” - părți integrante din Cererea de finanțare, cu respectarea formatului standard și a conținutului acestora. Se completează doar informaţiile solicitate.
Atenție! Nu se adaugă alte categorii de indicatori şi nici alţi factori de risc în afara celor incluşi în anexele menţionate mai sus!
Cererea de finanțare trebuie însoţită de anexele prevăzute în modelul standard.  Anexele Cererii de finanțare fac parte integrantă din aceasta. Depunerea se va realiza numai în sistem electronic, accesând link-ul www.afir.info.

Formularul standard al Planului de afaceri este prezentat în Anexa 2 la prezentul Ghid și este disponibil în format electronic, la adresa www.poartaalmajului.ro.

Se va utiliza ultima versiune de Cerere de finanțare și Plan de afaceri, publicate în cadrul sesiunii de proiecte. 

Depunerea proiectelor se va face la sediul Asociației GAL Asociația Poarta Almăjului, din România, Județul CarașSeverin, Comuna Iablanița, Sat Petnic, Numărul 1, de luni până vineri, în intervalul orar 09:00 – 16:00, în perioada prevăzută în cadrul apelului de selecție. 

3.1.1.  Completarea cererii de finanțare

Completarea Cererii de finanțare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secțiunilor, anexarea documentelor suport în altă ordine decât cea specificata, etc.) poate conduce la respingerea Dosarului Cererii de finanțare pe motiv de neconformitate administrativă. 

Cererea de finanțare trebuie redactată pe calculator, în limba română. Nu sunt acceptate Cereri de finanțare completate de mână. Dosarul Cererii de finanțare va cuprinde în mod obligatoriu un OPIS, asumat de solicitant prin semnătura, cu următorul conținut:

	Nr. Crt.
	Titlul documentului
	Nr. pagină (de la… până la…)


Pagina OPIS este pagina cu numărul 0 a Cererii de finanțare. Cererea de finanțare trebuie completată într-un mod clar și coerent pentru a înlesni procesul de evaluare a acesteia. 

În acest sens, se vor furniza numai informațiile necesare și relevante, care vor preciza modul în care va fi atins scopul proiectului, avantajele ce vor rezulta din implementarea acestuia și în ce măsura proiectul contribuie la realizarea obiectivelor programului.

La întocmirea Cererii de finanțare se va utiliza cursul de schimb euro-lei valabil la data de 01 ianuarie a anului în curs, preluat de pe pagina web a Băncii Central – Europene – www.ecb.int secțiunea: http://www.ecb.int/stats/exchange/eurofxref/html/index.en.html
Este necesar să se respecte formatul standard al anexei „Indicatori de monitorizare” care face parte integrantă din Cererea de Finanţare, precum şi conţinutul acesteia. Se vor completa numai indicatorii solicitaţi (nu se vor adăuga alte categorii de indicatori care nu sunt incluşi în tabelul prezentat). 

Completarea tuturor indicatorilor solicitaţi în conformitate cu cele prezentate în Cererea de Finanţare este obligatorie.

3.1.2.  Depunerea dosarului  cererii de finanțare

Cererea de finanțare trebuie redactată pe calculator, în limba română. Nu sunt acceptate Cereri de finanțare completate de mână.
Cererea de finanțare trebuie completată într-un mod clar şi coerent pentru a înlesni procesul de evaluare al acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsură proiectul contribuie la realizarea obiectivelor PNDR 2014-2020 şi al M3/6.2. 

Pentru documentele justificative necesare la momentul depunerii Cererii de finanțare vor fi bifate căsuţele corespunzătoare documentelor justificative din cadrul Punctului E al Cererii de finanțare, LISTA DOCUMENTELOR ANEXATE PROIECTELOR AFERENTE Măsurii M3/6.2, din coloana DOCUMENTE DEPUSE LA CEREREA DE FINANȚARE, iar pentru cele obligatoriu a fi depuse după publicarea Raportului de selecţie, vor fi bifate căsuţele corespunzătoare documentelor justificative din coloana DOCUMENTE DEPUSE LA MOMENTUL CONTRACTĂRII.

Atenție! Numai Cererea de finanțare şi documentele justificative completate după modelul standard prezentat, sunt eligibile pentru finanțare în cadrul Măsurii M3/6.2
Solicitantul trebuie să depună dosarul Cererii de finanțare în trei exemplare în format tipărit (un original și două copii) și trei exemplare în formă electronică. 

Originalul și copiile Cererii de finanțare, împreună cu formatele electronice (CD) și cu documentele în original (pentru care a atașat copii) se depun la GAL Asociația Poarta Almăjului.
Fiecare exemplar din dosarul Cererii de finanțare va fi legat, paginat și opisat, cu toate paginile numerotate manual în ordine de la 1 la n în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate, astfel încât să nu permită detașarea și/sau înlocuirea documentelor. OPIS – ul va fi numerotat cu pagina 0. Fiecare pagină va purta ștampila solicitantului (semnătura, în cazul persoanelor fizice).

Important! Vor fi atașate copii electronice (prin scanare) ale Planului de afaceri, inclusiv a tuturor documentelor atașate dosarului Cererii de finanțare, salvate ca fișiere distincte cu denumirea conformă listei documentelor (secțiunea specifică E din Cererea de finanțare). Scanarea se va efectua după finalizarea dosarului înainte de a fi legat, cu o rezoluție de scanare maximă de 300 dpi (recomandat 150 dpi) în fișiere format PDF.

Denumirea fișierelor nu trebuie să conțină caractere de genul: “~ " # % & * : < > ? / \ { | }”, sau să conțină două puncte succesive “..”. Numărul maxim de caractere ale denumirii unui fișier nu trebuie să fie mai mare de 128, iar numărul maxim de caractere ale denumirii unui director de pe CD nu trebuie sa fie mai mare de 128 de caractere. Piesele desenate care depășesc formatul A3, se pot atașa salvate direct în format .pdf, la care se va adăuga declarația proiectantului privind conformitatea cu planșele originale din Cererea de finanțare.

În situația în care copia electronică nu corespunde condițiilor menționate mai sus proiectul va fi declarat neconform. 

Proiectul va fi amplasat strict pe teritoriul GAL Asociația Poarta Almăjului, în una dintre localitățile eligibile aflate sub acoperirea GAL Asociația Poarta Almăjului. 

Dosarele Cererilor de finanțare sunt depuse personal de către reprezentantul legal, așa cum este precizat în formularul Cererii de finanțare, sau de către un împuternicit prin procura legalizată (în original) al reprezentantului legal, la GAL Asociația Poarta Almăjului, înaintea datei limită care figurează în apelul de proiecte. 

Exemplarele vor fi marcate clar, pe coperta, în partea superioara dreapta, cu „ORIGINAL”, respectiv „COPIE”, împreună cu documentele originale (pentru care a atașat copii). Solicitantul trebuie să se asigure că rămâne în posesia unui exemplar complet al Dosarului Cererii de finanțare, în afara celor trei exemplare pe care le depune. 

Pentru acele documente originale care rămân în posesia solicitantului (ex: act de proprietate, bilanț contabil vizat de administrația financiară), expertul verificator va confrunta copiile cu originalul și, în caz de conformitate, va face mențiunea datata și semnată „Conform cu originalul”.

3.1.3.  Verificarea dosarului Cererii de Finanțare
Verificarea conformității are ca obiect Cererea de finanțare și anexele acesteia, concluziile înscriindu-se în „Fișa de verificare”. 

Pentru controlul conformității verificatorul are în vedere: 

· corectitudinea completării formularului (Anexa 1); 

· conformitatea variantelor prezentate pe suport de hârtie cu cea în format electronic 

· numărul de exemplare solicitate prin ghid și procedura specifică pentru anexele tehnice și administrative și anume: 

a) trei exemplare în format tipărit: un original și două copii 

b) formatele electronice al documentelor de la pct. a); 

· valabilitatea documentelor (dacă este cazul). 

În cazul în care expertul verificator descoperă o eroare de formă, proiectul nu este considerat neconform. 

Erorile de formă sunt erorile făcute de către solicitant în completarea Cererii de finanțare care sunt descoperite de experții verificatori ai GAL Asociația Poarta Almăjului dar care, cu ocazia verificării conformității, pot fi corectate de către aceștia din urma pe baza unor dovezi/informații prezentate explicit în documentele anexate Cererii de finanțare.

Atenție! Necompletarea unui câmp din cererea de finanțare nu este considerata eroare de formă. 

Solicitantul este invitat sa revină la sediul GAL Asociația Poarta Almăjului după evaluarea conformității pentru a fi înștiințat dacă Cererea de Finanțare este conformă sau să i se explice cauzele neconformității. 

Solicitantul are obligația de a lua la cunoștință prin semnătura fișa de verificare a conformității. În cazul în care solicitantul nu acceptă să depună și documentele originale, acestea vor fi verificate de expert la finalizarea verificării conformității, în prezența solicitantului.
Atenție! Aceeași Cerere de finanțare poate fi declarată neconformă de maximum două ori pentru același apel de proiecte.  Solicitantul care a renunțat, în cursul procesului de evaluare, la o Cerere de finanțare conformă, nu o mai poate redepune în aceeași sesiune.  Dacă în urma verificării Cererea de finanțare este declarată conformă, se trece la următoarea etapă de verificare și anume la verificarea eligibilității acesteia. 
Verificarea criteriilor de eligibilitate se efectuează de către personalul cu atribuții de verificare, evaluare și control din cadrul GAL Asociația Poarta Almăjului, atât pentru Cererile de finanțare care conțin proiecte ale beneficiarilor privați/publici fără lucrări de construcții și/sau montaj cât și pentru Cererile de finanțare care conțin proiecte ale beneficiarilor privați/publici cu lucrări de construcții și/sau montaj.

Verificarea eligibilităţii este efectuată în baza documentelor depuse de către solicitant, pe suport letric.
Verificarea eligibilităţii tehnice și financiare constă în:
· verificarea existenţei documentelor depuse la Cererea de finanţare;

· verificarea condiţiilor de eligibilitate ale solicitantului şi ale exploataţiei agricole;

·  verificarea criteriilor de eligibilitate ale proiectului 

· verificarea conţinutului Planului de afaceri și a documentelor anexate Cererii de finanţare

· verificarea criteriilor de selecție.

Atenție! GAL Asociația Poarta Almăjului își rezervă dreptul de a solicita informații suplimentare, dacă pe parcursul verificărilor și implementării proiectului se constată că este necesar.  La verificarea eligibilității, în situația în care sunt criterii de eligibilitate care necesită lămuriri suplimentare, expertul evaluator poate solicita informații suplimentare doar în următoarele cazuri: 
1. în cazul în care documentul tehnic (Planul de afaceri) conţine informaţii insuficiente pentru clarificarea unui criteriu de eligibilitate/ principiu de selecție sau există informaţii contradictorii în interiorul lui, ori, faţă de cele menţionate în Cererea de finanțare; 

2. pentru criteriile de eligibilitate și selecție se pot solicita clarificări, documente suplimentare fără înlocuirea documentelor obligatorii la depunerea cererii de finanțare. Informațiile nesolicitate transmise prin E3.4 de solicitanți nu vor fi luate în considerare;
3. în cazul în care avizele, acordurile, autorizaţiile au fost eliberate de către autorităţile emitente într-o formă care nu respectă protocoalele încheiate între AFIR și instituţiile respective;
4. în cazul în care există diferenţe de calcul al sprijinului; 

5. în cazul în care, în procesul de verificare a documentelor din dosarul Cererii de finanțare, se constată omisiuni privind bifarea anumitor casete (inclusiv din Cererea de finanțare) sau omiterea semnării anumitor pagini de către solicitant/reprezentantul legal, iar din analiza proiectului expertul constată că aceste carențe sunt cauzate de anumite erori de formă sau erori materiale. 

În cazul în care restul documentelor din Cererea de finanțare nu sunt în conformitate cu forma cerută la cap. 4.1 „Documentele necesare la depunerea Cererii de finanțare”, Cererea de finanțare va fi declarată neeligibilă.

În urma acestor verificări pot exista trei situaţii:

· proiectul este neeligibil;

· proiectul este eligibil şi va avea un punctaj estimat ≥ pragul de calitate lunar;
· proiectul este neconform.
Verificarea pe teren a cererilor de finanțare:

În cazul în care proiectul face obiectul controlului pe teren, acesta se realizează și se efectuează numai în prezența reprezentantului legal al solicitatului, caz în care solicitantul va fi notificat cu privire la acest aspect, acestuia i se va înmâna o copie a Fișei de verificare pe teren, la data încheierii controlului
Verificarea pe teren se realizează numai în prezența reprezentantului legal al solicitatului și se efectuează de către entitatea care instrumentează Cererea de finanțare, respectiv: Asociația Poarta Almăjului – pentru toate Cererile de finanțare; 

Scopul verificării pe teren este de a controla datele și informaţiile cuprinse în anexele tehnice și administrative cu elementele existente pe amplasamentul propus. Expertul compară verificarea anumitor criterii de eligibilitate pe baza documentelor (etapa verificării administrative) cu realitatea, pentru a se asigura de corectitudinea răspunsurilor
Foarte important! În cazul în care, solicitantul nu este de acord cu rezultatele vizitei pe teren efectuată de către Asociația Poarta Almăjului, acesta poate contesta rezultatele verificării la publicarea raportului de selectie, numai în cazul în care, la momentul efectuării vizitei pe teren, reprezentantul legal a înscris OBSERVAŢII în Fişa de verificare pe teren.

În cazul în care, la data vizitei pe teren culturile existente nu sunt în perioada de vegetație și acestea nu pot fi constatate de către experții OJFIR, solicitantul va prezenta documente precum: 

· documente prin care se va justifica înființarea culturii;

· facturi achiziționare sămânță;

· facturi vânzare producție;

· certificat de producător.
3.2.  Selecția proiectelor

Pentru această sesiune se face un anunț de lansare a apelurilor de proiecte în care se vor prezenta suma și durata sesiunii. 

GAL Asociația Poarta Almăjului are obligația de realiza selecția proiectelor aferente prezentei măsuri inclusă în SDL selectată de către DGDR AM PNDR, în conoformitate cu prevederile din procedura proprie de evaluare și selecție. GAL Asociația Poarta Almăjului va selecta proiectele și va evalua documentele pe baza principiilor de selecția prevăzute și aprobate în SDL, Fișa Măsurii și prezentul Ghid, în cadrul unui proces public (transparent) de selecție.

Alocarea financiară publică a măsurii aferentă sesiunii continue de depunere, criteriile de selecţie, punctajele de selecţie, criteriile de departajare şi pragul minim sunt realizate la iniţiativa Colegiului Director al GAL Asociația Poarta Almăjului. Pentru fiecare sesiune continuă de depunere se face un ANUNŢ DE LANSARE A LICITAŢIEI în care se vor prezenta: alocarea sesiunii, intervalul continuu de depunere a proiectelor, pragul minim şi pragurile de calitate lunare.
Etapele principale ale procesului de evaluare și selecție sunt următoarele:

1. Evaluarea proiectelor din punct de vedere al conformității și eligibilității
Evaluarea proiectelor se va realiza pe baza unor fișe de evaluare similare celor utilizate de către AFIR în procesul de evaluare a proiectelor depuse în cadrul sesiunilor naționale. Conformitatea, eligibilitatea proiectelor și acordarea de punctaje pentru fiecare Cerere de Finanțare se va realiza în baza fișelor de verificare elaborate de GAL Asociația Poarta Almăjului, datate și semnate de către cel puțin 2 angajați ai GAL cu atribuții în acest sens, pentru respectarea principiului de verificare 4 ochi și confidențialitatea datelor din cadrul proiectului. Procedura de evaluare este corelată cu procedura de evaluare și selectare a proiectelor aplicată de către AFIR și este particularizată la nivel local, în funcție de elementele de specificitate ale măsurilor lansate. 
2. Verificarea în teren
Procesul de evaluare comportă și o etapă de evaluare pe teren, anterioară trecerii în etapa de selecție. Evaluarea în teren va permite personalului GAL să identifice conformitatea dintre elementele prevăzute în documentația depusă pentru finanțare și elementele existente în teren, constituind o verificare a veridicității informațiilor prezentate de către Solicitant și o garantare a faptului că fondurile nerambursabile sunt utilizate în mod eficient, pentru atingerea obiectivelor de dezvoltare a spațiului LEADER.

3. Întrunirea Comitetului de Selecție și semnarea declarațiilor privind conflictul de interese
 În urma parcurgerii etapelor de evaluare menționate anterior, proiectele care întrunesc condițiile de conformitate și eligibilitate vor fi selectate de către Comitetul de Selecție, ales de către Adunarea Generală a Asociaților, care are componența prezentată în tabelul de mai jos:
	PARTENERI PUBLICI: 0,00  %

	Partener
	Funcția în CS
	Tip / Observații

	-
	-
	-

	PARTENERI PRIVAȚI: 85,71 %

	Partener
	Funcția în CS
	Tip / Observații

	S.C. El Plazza S.R.L.

(Supleant: S.C. US Autosun S.R.L.)
	Președinte
	SRL

	S.C. Poarta Almăjului S.R.L.

(Supleant: S.C. AC Optimal Wood S.R.L.)
	Vicepreședinte
	SRL

	S.C. Nestea Indirect S.R.L.

(Supleant: S.C. Craiu  Madion S.R.L.)
	Vicepreședinte
	SRL

	Săbăilă Ion-Sab PFA

(Supleant: Lupșescu Iancu PFA)
	Membru
	PFA

	Boroica Iosif PFA

(Supleant: Pătrașcu Anișoara PFA)
	Membru
	PFA

	Borchescu Mioara PFA

(Supleant: Fișteag Maria PFA)
	Membru
	PFA

	SOCIETATE CIVILĂ 14,29 %

	Partener
	Funcția în CS
	Tip / Observații

	Asociația Crescătorilor de Animale Luncavița – Verendin

(Supleant: Asociația Proprietarilor de Animale Belareca)
	Membru
	ONG

	PERSOANE FIZICE RELEVANTE: 0,00%

	Partener
	Funcția în CS
	Tip / Observații

	-
	-
	-


Astfel, selecția proiectelor în cadrul GAL va fi realizată de către Comitetul de Selecție, având structura menționată mai sus, format din 7 membri ai parteneriatului, și 7 membri supleanți, câte unul pentru fiecare post.
Membrii Comitetului de selecție vor semna declarații privind evitarea conflictului de interese, astfel încât să fie prevenite eventuale cazuri de incompatibilitate sau eventuale conflicte de interese între membrii cu drept de vot și beneficiarii ale căror proiecte sunt evaluate. În acest sens, premergător procesului de evaluare și selecție, persoanele implicate la nivelul GAL vor completa declarații pe propria răspundere privind evitarea conflictului de interese, care vor conține cel puțin următoarele informații: 

· numele și prenumele declarantului;

· funcția deținută la nivelul GAL Asociația Poarta Almjăului;

· rolul în cadrul procesului de evaluare;

· luarea la cunoștință a prevederilor privind conflictul de interese, așa cum este cesta prevăzut la art. 10 și 11 din OUG 66/2011 – Secțiunea II – Reguli în materia conflictului de interese;

· asumarea faptului că în situația în care se constată că această declarație nu este conformă cu realitatea, persoana semnatară este pasibilă de încălcarea prevederilor legislației penale privind falsul în declarații.

De asemenea, în situația existenței unui conflict de interese, evaluatorul din GAL este obligat să se abțină de la luarea deciziei sau participarea la luarea unei decizii și să solicite managerului GAL înlocuirea sa cu un alt evaluator. Toate aceste aspecte vor fi verificate de consilierul CDRJ responsabil cu monitorizarea activității GAL.
În situația în care vreunul dintre membrii Comitetului de Selecție se află în situație de conflict de interese, locul acestuia va fi luat de membrul său supleant, sau de un alt membru supleant, astfel încât situația generatoare de conflict de interese să dispară. Dacă unul dintre proiectele depuse pentru selecție aparține unuia dintre membrii Comitetului de Selecție, acesta nu are drept de vot și nu va participa la întrunirea Comitetului respectiv.
Comitetul de Selecție al GAL se va asigura de faptul că proiectul ce urmează a primi finanțare răspunde obiectivelor propuse în SDL, corespunde cu specificul măsurii M3/6.2., se încadrează în valoarea maximă acordată pe proiect, și, de asemenea, de faptul că implementarea proiectului reprezintă o prioritate în vederea implementării Strategiei.
4. Selecția proiectelor
Selecția proiectelor se va realiza pe baza punctajului obținut de către fiecare proiect, utilizând regula dublului cvorum, conform căreia, pentru validarea voturilor este necesar ca în momentul selecției să fie prezenți cel puțin 50% din membrii Comitetului de Selecție, din care peste 50% să fie din mediul privat și societatea civilă, iar organizațiile din mediul urban să reprezinte mai puțin de 25%. Pentru verificarea aplicării unei proceduri de selecție corectă, la întâlnirile Comitetului de Selecție, va lua parte și un reprezentant al CDRJ, responsabil cu monitorizarea activității GAL-ului respectiv. Selecția proiectelor se realizează exclusiv cadrul proiectelor care au fost admise în urma verificării conformității și eligibilității, departajarea acestora realizându-se pe baza punctajului obținut în urma aplicării criteriilor de selecție, pe praguri de calitate lunare. Selecția se realizează prin ordonarea descrescătoare a proiectelor în funcție de punctajul acestora, în cadrul fiecărui prag de calitate. Proiectele depuse în cadrul unui anumit prag de calitate nu vor avea prioritate în fața proiectelor depuse în pragurile de calitate anterioare, indiferent de punctajul pe care acestea îl obțin (spre exemplu, un proiect care întrunește 90 de puncte, depus în cadrul pragului 3 de calitate nu va avea prioritate în fața niciunui proiect eligibil și conform selectat în cadrul pragurilor de calitate anterioare, indiferent dacă punctajul acestor proiecte este inferior).
5. Întocmirea raportului intermediar de selecție
În urma întrunirii Comitetului de Selecție, este publicat un raport intermediar de selecție, incluzând proiectele finanțate și proiectele nefinanțate, pentru fiecare dintre acestea urmând a fi menționat motivul nefinanțării. Raportul intermediar de selecție va fi semnat și aprobat de către toți membrii prezenți ai Comitetului de Selecție, specificându-se apartenența la mediul public sau privat, respectiv la mediul rural, sau urban, cu respectarea procentelor minime obligatorii. Reprezentantul CDRJ avizează Raportul Intermediar de Selecție, asigurându-se de faptul că procedura de selecție a proiectelor s-a desfășurat corespunzător, s-au respectat criteriile de eligibilitate și principiile de selecție, din Fișa Măsurii M3/6.2. și condițiile de transparență aplicate de GAL. Raportul Intermediar de Selecție va fi avizat și de către Președintele GAL, sau de un alt membru al Colegiului Director al GAL mandatat în acest sens. Dacă unul dintre parteneri – persoană juridică membră în Comitetul de Selecție, își schimbă reprezentantul legal/persoana mandatată de către persoana juridică, noul reprezentant legal/persoană mandatată de persoana juridică va înlocui persoana desemnată inițial să reprezinte partenerul respectiv în Comitetul de Selecție, fără a fi necesare alte aprobări.

6. Depunerea și soluționarea contestațiilor
Beneficiarii care în urma procesului de selecție consideră că au fost dezavantajați în mod voluntar sau involuntar, se pot adresa Comisiei de Soluționare a Contestațiilor. 
Contestațiile vor putea fi depuse la GAL Asociația Poarta Almăjului în termen de 5 zile lucrătoare de la primirea notificării, dar nu mai mult de 12 zile lucrătoare de la afișarea pe site-ul www.poartalmajului.ro a Raportului Intermediar de Selecție. 

Contestația depusă trebuie să fie însoțită de Notificare și de documente justificative. 

Componența Comisiei de Soluționare a Contestațiilor se stabilește prin dispoziție a Președintelui GAL Asociația Poarta Almăjului și este formată din 3 membri parteneri ai GAL. Fiecare membru al Comisiei de Soluționare a Contestațiilor va semna o declarație pe propria răspundere privind evitarea conflictului de interese, în cadrul căreia se va face referire la prevederile articolelor 10 și 11 din OG 66/2011. Membrii Comisiei de Soluționare a Contestațiilor vor fi numiți pentru fiecare sesiune în parte, de așa natură încât să se evite conflictul de interese (în special, se va urmări ca aceștia să nu intre sub incidența conflictului de interese cu solicitanții de finanțare și nici cu membrii Comitetului de Selecție care au adoptat decizia cu privire la proiectul în cauză).

Termenul pentru a răspunde contestațiilor este în conformitate cu prevederile Regulamentului de organizare și funcționare al Comitetului de selecție (CS) și al Comisiei de Soluționare a Contestațiilor (CSC) pentru proiectele aferente măsurilor din SDL – GAL Asociația Poarta Almăjului.

7. Întocmirea raportului final de selecție
Ulterior soluționării contestațiilor este publicat Raportul Final de Selecție. Raportul final de selecție va fi semnat și aprobat de către toți membrii prezenți ai Comitetului de Selecție, specificându-se apartenența la mediul public sau privat, respectiv la mediul rural, sau urban, cu respectarea procentelor minime obligatorii. Reprezentantul CDRJ avizează Raportul Final de Selecție, asigurându-se de faptul că procedura de selecție a proiectelor s-a desfășurat corespunzător, s-au respectat criteriile de eligibilitate și principiile de selecție, din Fișa Măsurii M3/6.2. și condițiile de transparență aplicate de GAL. Comitetul de Selecția va avea în vedere următoarele principii:

· Când valoarea totală a proiectelor eligibile se situează sub valoarea totală alocată măsurii în cadrul unei sesiuni, Comitetul de Selecție propune aprobarea pentru finanțare a tuturor proiectelor. 

· Când valoarea totală a proiectelor eligibile se situează peste valoarea totală alocată măsurii în cadrul unei sesiuni, Comitetul de selecție analizează lista proiectelor eligibile cu punctajul acordat iar selecția se face în ordinea descrescătoare a punctajului de selecție. 

Depunerea continuă a proiectelor în cadrul sesiunii aferente unei măsuri/ submăsuri/ componente (alocare distinctă) se opreşte înainte de termenul limită prevăzut în nota de lansare, atunci când valoarea publică totală a proiectelor depuse având un punctaj estimat (autoevaluare/ prescoring) mai mare sau egal cu pragul de calitate aferent lunii/trimestrului respectiv, excluzând valoarea publică totală a proiectelor retrase ajunge la 200% din nivelul alocării sesiunii anuale a măsurii/submăsurii/componentei (alocare distinctă), cu excepția primelor 5 zile calendaristice din fiecare etapă de depunere când oprirea depunerilor de proiecte nu este condiționată de atingerea plafonului de 200% din nivelul alocării sesiunii anuale.
Criterii de departajare a proiectelor eligibile, selectate cu punctaj egal  
Departajarea proiectelor eligibile, selectate cu punctaj egal, se face în ordinea următoarelor criterii de departajare:

· descrescător, în funcție de numărul de locuri de muncă create în mediul rural prin investiția realizată

· descrescător, în funcție de nivelul de punctajul obținut la criteriul S6 (principiul zonelor cu nivel ridicat de sărăcie – au prioritate proiectele implementate la nivelul zonelor cu indice de sărăcie mai ridicat);
· descrescător, în funcție de nivelul de punctajul obținut la criteriul S3 (principiul prioritizării sectoarelor relevante la nivelul microregiunii).
Raportul Final de Selecție va fi avizat și de către Președintele GAL, sau de un alt membru al Colegiului Director al GAL mandatat în acest sens. În urma Raportului Final de Selecție, beneficiarii selectați vor fi invitați la semnarea contractului de finanțare, după parcurgerea etapelor aferente fazei de contractare a proiectelor.
Depunerea proiectelor selectate de GAL la AFIR este condiționată de avizarea Apelului de Selecție și a Raportului de Selecție de către reprezentantul CDRJ.
Proiectele selectate de către G.A.L. Asociația Poarta Almăjului vor fi depuse în vederea verificării aferente la OJFIR Caraș-Severin de un angajat al G.A.L.-ului împreună cu solicitantul sau doar de angajatul G.A.L.-ului, cu condiția ca acesta să fie împuternicit prin procură notarială de către solicitant. 

După aprobare, Raportul Final de selecție va fi postat pe site-ul GAL Asociația Poarta Almăjului (www.poartaalmajului.ro).
***
Întrucât atât Comitetul de Selecție cât și Comisia de Soluționare a Contestațiilor reprezintă foruri decizionale supreme cu privire la selectarea proiectelor ce urmează a fi finanțate, acestora le revin o serie de obligații comune, transpuse la nivelul ariei de competență aferentă fiecărui organism, respectiv:

· să cunoască în amănunt măsurile incluse în cadrul SDL, fișele măsurilor, ghidurile solicitantului și criteriile de selecție locală;

· să-și desfășoare activitatea cu imparțialitate;

· să aplice în mod transparent procedurile specifice ariei lor de competență;

· să respecte criteriile locale de selecție și să nu acționeze cu subiectivism;

· să se întrunească ori de câte ori este necesar pentru a respecta planul de acțiune descris în cadrul Capitolului VI din SDL;

· să identifice potențialele condiții artificiale sau conflicte de interese și să solicite investigarea mai amănunțită a proiectelor susceptibile de astfel de neconformități;

· să respecte angajamentele asumate prin SDL și de să contribuie în mod activ la implementarea acesteia în condiții optime.

Procedura de evaluare și selecție va fi detaliată la nivelul fiecărei etape principale (primirea proiectelor, evaluarea conformității administrative, evaluarea eligibilității, desfășurarea vizitelor în teren, selectarea, depunerea și soluționarea contestațiilor, precontractarea și semnarea contractului de finanțare).

În funcție de deciziile organismelor de conducere ale GAL, poate fi instituit un Regulament Intern de organizare și funcționare a Comitetului de Selecție și/sau a Comisiei de Soluționare a Contestațiilor, care să nu contravină Regulamentului general de Organizare și Funcționare.

Fiecare persoană implicată în procesul de evaluare și selecție a proiectelor la nivelul GAL (evaluatori, membrii Comitetului de Selecție și membrii Comisiei de Soluționare a Contestațiilor) are obligația de a respecta prevederile OG 66/2011 privind evitarea conflictului de interese și prevederile Capitolului XII al SDL – Descrierea mecanismelor de evitare a posibilelor conflicte de interese conform legislației naționale.
Perioada de depunere a proiectelor este menționată în apelul de selecție, sesiunea fiind continuă, desfășurându-se în etape, pe baza unor praguri de calitate stabilite prin apelul de selecție.

Punctajul minim admis la finanțare este de 15 puncte.

Personalul cu atribuții de verificare, evaluare și control din cadrul GAL Asociația Poarta Almăjului împreună cu Comitetul de Selecție (CS) din cadrul GAL Asociația Poarta Almăjului, a stabilit înaintea lansării depunerii de proiecte, sistemul de punctaj aferent criteriilor de selecție (vezi subcapitolul 2.5), precum și criteriile de departajare a proiectelor cu punctaj egal.

Transmiterea cererilor de finanțare selectate de către GAL Asociația Poarta Almăjului și a documentelor aferente acestora către O.J.F.I.R. Caraș-Severin:

a)  după ce s-a finalizat selecţia la nivelul GAL-ului, se vor depune proiectele (Cererea de Finanţare şi anexele acesteia) la OJFIR, în vederea obţinerii finanţării proiectului selectat. 

b) G.A.L.-ul depune Cererea de Finanţare în două exemplare la referentul Serviciului Verificare Cereri de Finanţare (SVCF) din cadrul OJFIR-ului, împreună cu documentele originale (pentru care a ataşat copii). Fiecare exemplar va conţine Formularul E1.1 (Cererea de Finanţare) corect completat şi anexele tehnice şi administrative ale acesteia. Cererea de Finanţare trebuie să fie însoţită în mod obligatoriu de Fişa de verificare a conformităţii, Fişa de verificare a eligibilităţii şi Fişa de verificare a criteriilor de selecţie și Raportul de Selecție, însoțit de o copie a Declarațiilor pe propria răspundere a angajaților GAL care participă la procesul de evaluare, al membrilor Comitetului de Selecție și al membrilor Comisiei de soluționare a contestațiilor (dacă este cazul) privind evitarea conflictului de interes întocmite la nivelul GAL. 

c) primirea, acceptarea/neacceptarea, verificarea conformităţii şi înregistrarea Cererii de Finanţare se realizează conform indicaţiilor şi termenelor de întocmire/transmitere prevăzute în Manualul de procedură de evaluare, la nivelul OJFIR. 

d) transmiterea documentelor la OJFIR se efectuează în termen de maxim 10 zile lucrătoare de la publicarea raportului final de selecție. 

e) în urma verificărilor de la nivelul structurilor AFIR/MADR a proiectelor selectate de G.A.L., AGENȚIA DE FINANȚARE A INVESTIȚIILOR RURALE (AFIR) va informa GAL despre rezultatul verificării conformității și eligibilității proiectelor. 

f) în cazul în care există proiecte selectate de GAL care au fost retrase de către solicitant, declarate neconforme sau neeligibile, în trei zile lucrătoare de la primirea informării, GAL are obligația de a publica pe site-ul propriu un document în care vor fi menționate proiectele retrase de solicitant, declarate neconforme și neeligibile de către AFIR/CDRJ și proiectele declarate eligibile de către AFIR/CDRJ, care vor primi finanțare. Sumele aferente proiectelor selectate de GAL care au fost retrase, declarate neconforme sau neeligibile de AFIR, pot fi realocate în cadrul aceleași măsuri, la următorul Apel de Selecție sau vor putea fi utilizate pentru finanțarea altor proiecte eligibile și nefinanțate depuse în aceeași sesiune, atunci când este ultima sesiune.
Solicitanții/ la depunerea proiectului completează obligatoriu în Cererea de finanțare câmpul aferent punctajului estimativ (evaluare/ pre-scoring). 

Depunerea și evaluarea proiectelor se realizează lunar doar pentru proiectele ce au punctajul estimat (evaluare-prescoring) mai mare sau egal cu pragul de calitate aferent lunii respective. 

Depunerea continuă a proiectelor în cadrul sesiunii aferente submăsurii/ componentei (alocare distinctă) se opreşte înainte de termenul limită prevăzut în nota de lansare, atunci când valoarea publică totală a proiectelor depuse având un punctaj estimat (evaluare/ prescoring) mai mare sau egal cu pragul de calitate aferent lunii respective, excluzând valoarea publică totală a proiectelor retrase, ajunge la 200% din nivelul alocării sesiunii aferente sub-măsurii/ componentei (alocare distinctă), cu excepția primelor 5 zile calendaristice din fiecare etapă de depunere stabilită când oprirea depunerilor de proiecte nu este condiționată de atingerea plafonului de 200% din nivelul alocării sesiunii. 

Atenție! Proiectele al căror punctaj estimat de solicitanți va scădea în urma evaluării AFIR sub pragul de calitate corespunzător lunii respective și proiectele încadrate greșit din punct de vedere al alocării financiare aferente unei măsuri/ submăsuri/ componente (alocare distinctă), vor fi declarate neconforme. 

Selectia proiectelor eligibile se face în ordinea descrescătoare a punctajului de selecţie în cadrul alocării disponibile pentru selecţia lunară ce reprezintă diferenţa dintre alocarea sesiunii şi valoarea publică totală a proiectelor selectate prin rapoartele de selecţie/ contestaţii lunare/ anterioare, valoarea publică totală a contestaţiilor depuse aferente rapoartelor de selecţie lunare/ publicate, după caz.
3.3.  Contractarea fondurilor

După publicarea raportului de selecție, în care sunt incluse proiectele aprobate pentru a fi finanțate, OJFIR/GAL Asociația Poarta Almăjului notifică Beneficiarul privind Decizia de selecție a cererii de finanțare în vederea contractării. 

În termenul prevăzut în Notificare, beneficiarul trebuie să se prezinte la sediul Centrului Regional de care aparține pentru semnarea contractului de finanțare. Se recomandă consultarea textului integral al Contractului de finanțare. 

În cazul în care se vor constata neconcordanțe în urma verificării documentelor solicitate în vederea încheierii Contractului de finanțare care pot afecta criteriile de selectie sau conditiile de eligibilitate, cererea de finanțare se va declara neeligibilă/ neselectata pentru finanțare, cu consecința neîncheierii Contractului de finanțare și încadrarea proiectului cu statut de contract neîncheiat. 

Obiectul Contractului îl reprezintă acordarea finanţării nerambursabile de către AFIR, pentru punerea în aplicare a Cererii de finanțare asumată de către solicitant. Beneficiarului i se va acorda finanțarea nerambursabilă în termenii şi condiţiile stabilite în Contract, care este constituit din Contractul de finanțare şi anexele acestuia. 

Mențiunile din Cererea de finanțare și din planul de afaceri înscrise de beneficiar, rezultate în urma verificărilor, modificărilor şi completărilor efectuate pe parcursul etapei de evaluare şi selecţie devin obligatorii pentru beneficiar. 

Beneficiarul acceptă finanțarea nerambursabilă şi se angajează să implementeze corect Planul de Afaceri pe propria răspundere.
În caz de neprezentare a solicitantului selectat pentru finanțare în termenele invocate în Notificarea de selecție pentru încheierea contractului de finanțare, sau în cazul în care acesta se regăsește înregistrat în evidențele APDRP/AFIR cu debite sau nereguli, AFIR nu va încheia Contractul de finanțare. 

La semnarea Contractului de finanțare, solicitantul va prezenta atât Cererea de finanțare cât și documentele anexe în original pentru verificarea conformităţii cu documentele depuse în copie conformă cu originalul.

Durata de execuţie a Contractului de finanțare este de maxim 60 de luni. Aceasta cuprinde:
· durata de implementare a Planului de afaceri este de maxim 57 de luni de la semnarea contractului şi reprezintă termenul limita până la care beneficiarul poate depune ultima cerere de plată.

· la durata de implementare a Planului de afaceri se adaugă termenul de maxim 90 de zile calendaristice pentru efectuarea ultimei plăţi. 

Durata de valabilitate a Contractului de finanțare cuprinde durata de execuţie a Contractului de finanțare, la care se adaugă 3 ani de monitorizare de la data ultimei plăţi efectuate de către Autoritatea Contractantă.

Dacă pe perioada de valabilitate a Contractului de finanțare beneficiarul nu este în măsură să îşi respecte angajamentele din cauza unui caz de forţă majoră sau a unor circumstanţe excepţionale, conform prevederilor art 2. alin.(2) din Regulamentul (UE) nr. 1306/2013 privind finanțarea, gestionarea și monitorizarea politicii agricole comune, rambursarea ajutorului primit nu se solicită în special, în următoarele cazuri:

(a) decesul beneficiarului; 

(b) incapacitatea profesională pe termen lung a beneficiarului; 
(c) o catastrofă naturală gravă care afectează puternic investitia; 

(d) distrugerea accidentală a clădirilor destinate investiţiei; 

(e) exproprierea întregii investiţii sau a unei mari părți a acesteia, dacă exproprierea respectivă nu a putut fi anticipată la data depunerii Cererii de finanțare.
În cazul apariţiei forţei majore/ circumstanţei excepţionale, caz în care durata Contractul de finanțare se poate suspenda beneficiarul are obligaţia: 

· de a notifica AFIR în maxim 5 zile calendaristice de la data apariţiei respectivului caz de forţă majoră; 

· de a prezenta AFIR documente justificative emise de către autorităţile competente în maxim 15 zile de la producerea evenimentului; 

· de a notifica AFIR în maxim 5 zile calendaristice de la încetarea producerii evenimentului.
În cazul apariţiei forţei majore/ circumstanţelor excepţionale, demonstrată de beneficiar prin depunerea de documente conform prevederilor legislației în vigoare, nu se va recupera sprijinul acordat la prima tranşă şi, în cazul în care situaţia nu poate fi remediată în termenul de suspendare a Contractului de finanțare, nu se va mai acorda sprijinul aferent tranşei a doua.
Durata de valabilitate a contractului reprezintă durata de implementare a Contractului de finanțare, la care se adaugă 3 ani de monitorizare de la data ultimei plăţi efectuate de către Autoritatea Contractantă. Beneficiarul se obligă să respecte și să mențină pe toată durata de valabilitate a contractului, criteriile de eligibilitate şi de selecţie înscrise în Planul de Afaceri, parte integrantă din Cererea de finanțare. În cazul nerespectării acestora, sumele acordate vor fi recuperate integral.

De asemenea, pe o perioadă de 3 ani de la ultima plată efectuată de Agenţie Beneficiarul se obligă să nu modifice obiectivele prevăzute în Planul de afaceri, parte integrantă din Cererea de finanțare, să nu înstrăineze investiția și să nu își înceteze activitatea pentru care a fost finanțat.
Atenție!  În cazul nerespectării acestora, sumele acordate vor fi recuperate integral.

Atenție! Pentru categoriile de beneficiari ai finanţării din FEADR care, după selectarea/ contractarea proiectului, precum şi în perioada de monitorizare, îşi schimbă tipul şi dimensiunea întreprinderii avute la data depunerii Cererii de finanțare, în sensul trecerii de la categoria de microîntreprindere la categoria de mică sau mijlocie, respectiv de la categoria întreprindere mică la categoria mijlocie sau alte întreprinderi, cheltuielile pentru finanțare rămân eligibile, cu respectarea prevederilor legale în vigoare, conform prevederilor art. 10 din HG nr. 226/ 2015, cu modificările şi completările ulterioare.
Modificarea Deciziei de finanţare se poate realiza numai în cursul duratei de execuţie a acesteia stabilită prin decizie şi nu poate avea efect retroactiv. Orice modificare se va face cu acordul ambelor părţi, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar beneficiarul se obligă a le respecta întocmai.
Orice modificare la Decizia de finanțare sau la anexele acesteia se realizează în scris prin Notă de aprobare. Notele de aprobare vor fi încheiate în aceleaşi condiţii ca şi Decizia de finanţare. Astfel:

· în cazul modificării domiciliului, a sediului social, a contului bancar și/ sau a instituției financiare pentru proiectul PNDR, înlocuirii responsabilului legal, schimbării structurii acţionariatului beneficiarului (atunci când elementele de identificare ale beneficiarului nu se modifică), Beneficiarul se obligă a notifica Autoritatea Contractantă. Notificarea Beneficiarului va fi însoţită de documente justificative eliberate în conformitate cu legislaţia în vigoare de autorităţile competente.

· în cazul modificării Planului de afaceri, Beneficiarul se obligă să depună documentaţia aferentă cu cel puţin 3 luni înainte de depunerea tranşei a doua de sprijin.

Atenție! Modificarea contractului de finanțare se realizează în următoarele condiții: (a) numai în scris, (b) numai în cursul duratei de execuție a acestuia stabilită prin contract, (c) nu are efect retroactiv, (d) cu acordul ambelor părți, prin act adițional, notificare de acceptare, notă de aprobare. Excepție fac situațiile în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris beneficiarul cu privire la aceste modificări, iar beneficiarul se obligă a le respecta întocmai. 

3.4.  Achizițiile

 Se vor respecta prevederile contractului de finanțare în domeniul achizițiilor.
3.5.  Plata

În cazul Măsurii M3/6.2, principiul finanţării nerambursabile este acela al acordării unei prime forfetare pentru înființarea unei activități noi în spațiul rural
Valoarea sprijinului este de 50.000 de euro/proiect, cu excepția activităţilor de producţie, servicii medicale, sanitar-veterinare şi de agroturism pentru care valoarea sprijinului este de 70.000 euro/proiect, în baza unui Plan de afaceri.

Suma forfetară va fi acordat în două tranşe de plată autorizate de AFIR: 

· prima tranşă se va acorda la data aprobării de către AFIR a solicitării pentru acordarea sprijinului şi reprezintă 70% din valoarea sprijinului; 

· a doua tranşă, de 30% din valoarea sprijinului pentru instalare se va acorda la îndeplinirea acţiunilor prevăzute în Planul de afaceri, fără a depăși 5 ani de la încheierea Contractului de Finanțare.
Atenție! Sprijinul financiar acordat trebuie utilizat în scopul activității propuse prin proiect și nu în interes personal! 

Prima cerere de plată se va depune în maximum 30 de zile de la data semnării Contractului de finanțare şi reprezintă 70% din valoarea sprijinului acordat. Plata se va efectua în maxim 90 de zile de la data declarării conformităţii cererii de plată de către AFIR.
Prin Planul de afaceri, solicitantul își poate asuma un procent mai mare de 30%, pe baza căruia proiectul va fi scorat la criteriul de selecție CS5. În acest caz, procentul stabilit devine obligatoriu de îndeplinit. Cerinţa va fi verificată în momentul finalizării implementării Planului de afaceri.

La depunerea celei de a doua cereri de plată, beneficiarul se obligă să facă dovada creşterii performanţelor economice ale întreprinderii, prin comercializarea produselor proprii/prestarea serviciilor în procent de minimum 30% din valoarea primei tranşe de plată, valoare calculata excluzand TVA-ul, daca beneficiarul este platitor de TVA, conform reglementarilor fiscale in vigoare.

Dosarul Cererii de plată se depune de beneficiar la OJFIR, pe suport de hârtie şi pe suport magnetic (CD). Dosarul cererii de plată trebuie să cuprindă documentele justificative prevăzute în INSTRUCŢIUNILE DE PLATĂ (vezi Anexa 3 la Contractul de finanțare pe site-ul AFIR www.afir.info).

Atenție! Beneficiarul este obligat să nu înstrăineze şi/ sau să nu modifice obiectivele realizate prin proiect pe o perioadă de 3 ani de la ultima plată efectuată de Agenţie.
Prima cerere de plată se va depune în maximum 30 de zile calendaristice de la data semnării Contractului de finanțare şi reprezintă 70% din valoarea sprijinului acordat. Plata se va efectua în maximum 90 de zile de la data declarării conformităţii cererii de plată de către AFIR.

Înaintea solicitării celei de a doua tranşe de plată, beneficiarul se obligă să facă dovada creşterii performanţelor economice ale exploataţiei, prin comercializarea producţiei proprii în procent de minimum 30% din valoarea primei tranşe de plată. Cerinţa va fi verificată în momentul finalizării implementării Planului de afaceri prin prezentarea documentelor justificative, conform legislaţiei în vigoare.

Foarte important! Se recomandă estimarea unei valori care depăşeşte procentul mai sus menţionat ţinând cont de faptul că, la momentul acordării tranșei a doua de plată, procentul de 20% se va calcula la cursul euro menționat în cadrul Contractului de Finanțare: art. 3 – „Cursul de schimb utilizat este cursul euro-leu de la data de 1 ianuarie a anului în cursul căruia este luată decizia de acordare a ajutorului financiar nerambursabil (anul încheierii Contractului de Finanțare) stabilit de către Banca Central Europeană, publicat pe pagina web a Băncii Central Europene http://www.ecb.int/index.html”.
Dosarul Cererii de plată pentru a doua tranşă se depune după îndeplinirea conformităţii şi a realizării investiţiilor propuse de beneficiar în Planul de afaceri.
Capitolul 4

INFORMAȚII UTILE PENTRU ACCESAREA FONDURILOR NERAMBURSABILE

4.1.  Documentele necesare întocmirii Cererii de Finanțare

Documentele obligatorii care trebuie atașate Cererii de finanțare pentru întocmirea proiectului sunt: 

	Nr. Crt.
	Document
	Exemplar original
	Exemplar Copie
	Prezentarea originalelor la depunerea proiectului

	1
	Plan de Afaceri pentru realizarea investiției
	Original
	Copie
	Nu este cazul

	2
	Copiile situaţiilor financiare pentru anii „n” și , „n-1”, unde „n” este anul anterior anului în care solicitantul depune Cererea de Finanțare, înregistrate la Administraţia Financiară:

Pentru societăți comerciale:

· Bilanț (cod 10);
· Cont de profit și pierdere (cod 20)
· Date informative (Cod 30)
· Situația activelor imobilizate (Cod 40)
și/sau

· Declaraţia de inactivitate(pentru societățile înființate în anii „n” și/ sau „n-1”, care nu au avut activitate).
Pentru persoane fizice autorizate, întreprinderi individuale și întreprinderi familiale:

· Declaraţia privind veniturile realizate (Formularul 200 - cod 14.13.01.13);
și/sau

· Declaraţia privind veniturile din activităţi agricole - impunere pe normele de venit (Formularul 221 - cod 14.13.01.13/9), în cazul solicitanților care în anii “n” și “n-1” sunt autorizaţi conform OUG. 44/2008, cu modificările şi completările ulterioare
și/sau

· Declaraţia de inactivitate înregistrată la Administraţia Financiară, în cazul solicitantilor care nu au desfăşurat activitate anterior depunerii cererii de finantare
În cazul în care solicitantul este înființat în anul depunerii Cererii de finanțare, nu este cazul depunerii niciunuia din documentele mai sus menționate.
În cazul in care anul precedent depunerii Cererii de Finantare este anul infiintarii, nu se analizeaza rezultatul operational din contul de profit si pierdere sau rezultatul brut din cadrul formularului 200, care poate fi si negativ.

În cazul solicitanţilor care nu au desfăşurat activitate anterioară depunerii proiectului şi au depus Declaraţia de inactivitate (conform legii) la Administraţia Financiară în anul anterior depunerii proiectului, atunci la dosarul Cererii de finanțare solicitantul va depune Declaraţia de inactivitate înregistrată la Administraţia Financiar
	Copie
	Copie
	Da

	3
	Documente de proprietate/ folosință pentru terenurile și/sau clădirile aferente obiectivelor prevăzute în Planul de Afaceri
Important! Pentru situaţia în care terenul urmează să fie achiziţionat ulterior semnării Contractului de finanțare documentele de proprietate vor fi prezentate la a doua tranşa de plată:
· document care atestă dreptul de proprietate privată
Actele doveditoare ale dreptului de proprietate privată, reprezentate de înscrisurile constatatoare ale unui act juridic civil, jurisdicțional sau administrativ cu efect constitutiv translativ sau declarativ de proprietate, precum:

· Actele juridice translative de proprietate, precum contractele de vânzare-cumpărare, donație, schimb, etc;

· Actele juridice declarative de proprietate, precum împărțeala judiciară sau tranzacția;

· Actele jurisdicționale declarative, precum hotărârile judecătorești cu putere de res-judicata, de partaj, de constatare a uzucapiunii imobiliare, etc.

· Actele jurisdicționale, precum ordonanțele de adjudecare;

și/sau
· document care atestă dreptul de concesiune 
Contractul de concesiune acoperă o perioadă de cel puțin 10 ani începând cu anul depunerii cererii de finanțare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.

În cazul contractului de concesiune pentru cladiri, acesta va fi însoțit de o adresă emisă de concedent care să specifice dacă pentru clădirea concesionată există solicitări privind retrocedarea.

În cazul contractului de concesiune pentru terenuri, acesta va fi însoțit de o adresă emisă de concedent care să specifice:

- suprafaţa concesionată la zi - dacă pentru suprafaţa concesionată există solicitări privind retrocedarea sau diminuarea şi dacă da, să se menţioneze care este suprafaţa supusă acestui proces;

- situaţia privind respectarea clauzelor contractuale, dacă este în graficul de realizare a investiţiilor prevăzute în contract, dacă concesionarul şi-a respectat graficul de plată a redevenţei şi alte clauze

și/sau
· document care atestă dreptul de superficie 
Contractul de superficie acoperă o perioadă de cel puțin 10 ani începând cu  anul depunerii cererii de finanțare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.

Documentele de mai sus vor fi însoțite de documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte inscrierea dreptului în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului)
Pentru proiectele care propun doar dotare, achiziție de mașini și/sau utilaje fără montaj sau al căror montaj nu necesită lucrari de construcții și/sau lucrări de intervenții asupra instalațiilor existente (electricitate, apă, canalizare, gaze, ventilație, etc.), se vor prezenta înscrisuri valabile pentru o perioadă de cel puțin 10 ani începând cu anul depunerii cererii de finanțare care să certifice, după caz:
· dreptul de proprietate privată;
· dreptul de concesiune;

· dreptul de superficie;

· dreptul de uzufruct;

· dreptul de folosință cu titlu de gratuit;

· împrumutul de folosință (comodat);

· dreptul de închiriere (locațiune).

Definițiile drepturilor reale/ de creanță și ale tipurilor de contracte din cadrul acestui criteriu trebuie

interpretate în accepţiunea Codului Civil în vigoare la data lansării prezentului ghid.
Documentele vor fi depuse în copie și însoțite de documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte inscrierea dreptului în cartea funciară, precum și încheierea de carte funciară emisă de OCPI), în termen de valabilitate la data depunerii (emis cu maxim 30 de zile înaintea depunerii proiectului)

sau

Documentele vor fi incheiate în formă autentică de către un notar public sau emise de o autoritate publica sau dobandite printr-o hotarare judecatoreasca. 

Atenție! Nu se acceptă documente cu încheiere de dată certă emise de către un notar public.

Atenţie! În situaţia în care imobilul pe care se execută investiţia nu este liber de sarcini (ipotecat în vederea constituirii unui credit) se va depune acordul creditorului privind execuţia investiţiei şi graficul de rambursare a creditului. Acest document va fi adăugat la Cererea de finanțare în câmpul ‘’Alte documente”.
Clarificarea documentelor de proprietate de prezentat la depunerea Cererii de finanțare în cazul PFA,II, IF, care deţin în coproprietate soţ/soţie, terenul aferent investiţiei, în calitate de persoane fizice până la autorizarea conform OUG 44/2008:

“În cazul solicitanţilor Persoane Fizice Autorizate, Întreprinderi Individuale sau Întreprinderi Familiale, care deţin în proprietate terenul aferent investiţiei, în calitate de persoane fizice împreună cu soţul/soţia, este necesar să prezinte la depunerea Cererii de finanțare, documentul prin care a fost dobândit terenul de persoana fizică, conform documentelor de la punctul 3.1, cât şi declaraţia soţului/soţiei prin care îşi dă acordul referitor la realizarea şi implementarea proiectului de către PFA, II sau IF, pe toată perioada de valabilitate a contractului cu AFIR. Ambele documente vor fi încheiate la notariat în formă autentică.

Aceste documente vor fi adăugate la Cererea de finanțare în câmpul ‘’Alte documente”
	Copie
	Copie
	Da

	4
	Extras din Registrul agricol – în copie cu ştampila primăriei şi menţiunea „Conform cu originalul” pentru dovedirea calităţii de membru al gospodăriei agricole care desfășoară activitate agricolă pe suprafețe de teren mai mici de 0,3 ha
	Copie
	Copie
	Da

	5
	Declaratie întocmita si asumată prin semnatură de un expert contabil, din care sa reiasă faptul că intreprinderea nu a desfasurat niciodata activitatea/ activitățile pentru care a solicitat finanțare si/ sau din care să rezulte că veniturile din activitățile agricole reprezintă cel puțin 50% din veniturile de exploatare ale solicitantului, pentru întreprin-derile care au autorizat/ autorizate codul/ codurile CAEN propus/ propuse prin proiect 
	Original
	Copie
	Da

	6
	Copia actului de identitate pentru reprezentantul legal de proiect (asociat unic /asociat majoritar /administrator);
	Copie
	Copie
	Da

	7
	Documente care atestă forma de organizare a solicitantului: 
· Hotărâre judecătorească definitivă pronunţată pe baza actului de constituire și a statutului propriu în cazul Societăţilor agricole, însoțită de Statutul Societății agricole;

· Act constitutiv pentru Societatea cooperativă agricolă.
	Copie
	Copie
	Da

	8.
	Declaraţia privind încadrarea în categoria micro-intreprinderilor/ întreprinderilor mici (Anexa 7 din Ghidul solicitantului). 

Aceasta trebuie să fie semnată de persoana autorizată să reprezinte întreprinderea;
	Original
	Copie
	Da

	9.
	Declaraţie pe propria răspundere a solicitantului privind respec-tarea regulii de cumul a ajutoarelor de minimis (Anexa 8 din Ghidul solicitantului). 

Aceasta trebuie să fie semnată de persoana autorizată să reprezinte întreprinderea.
	Original
	Copie
	Da

	10.
	Declaraţie pe propria răspundere a solicitantului privind neîncadrarea în categoria ’’firme în dificultate’’ (Anexa 9 din Ghidul solicitantului). 

Aceasta trebuie semnată de persoana autorizată să reprezinte intreprinderea, conform legii. Declaraţia va fi dată de toţi solicitanţii cu excepţia PFA-urilor, intreprinderilor individuale, intreprinderilor familiale şi a societăţilor cu activitate de mai puţin de 2 ani fiscali.
	Original
	Copie
	Da

	11.
	Declaraţie pe propria răspundere a solicitantului ca nu a beneficiat de servicii de consiliere prin Măsura 02 (Anexa 10 din Ghidul solicitantului). 

Aceasta trebuie semnată de persoana autorizată să reprezinte intreprinderea, conform legii. 
	Original
	Copie
	Da

	12.
	Declarație pe propria răspundere că nici solicitantul şi nici un alt membru al gospodăriei nu a mai solicitat în aceeași sesiune/ beneficiat de sprijin financiar nerambursabil forfetar pe M3/6.2. sau sM 6.2 (Anexa 11 din Ghidul solicitantului). 

Aceasta trebuie semnată de persoana autorizată să reprezinte intreprinderea, conform legii. 
	Original
	Copie
	Da

	11.
	Alte documente justificative (după caz) 
	Copie
	Copie
	Da


Atenție! Documentele trebuie sa fie valabile la data depunerii Cererii de finanțare, termenul de valabilitate al acestora fiind în conformitate cu legislația în vigoare.
Pentru semnarea Contractului de finanțare aferent proiectelor de servicii, solicitanții trebuie să prezinte în mod obligatoriu, în termen de maximum 15 zile de la primirea Notificării E6.8.3L următoarele documente: 

· Certificat care să ateste lipsa datoriilor restante fiscale şi sociale emise de Direcţia Generală a Finanţelor Publice, iar în cazul în care solicitantul este proprietar asupra imobilelor, se va depune Certificat emis de Primăria de pe raza cărora îşi au sediul social şi punctele de lucru; 

· Cazierul judiciar în original (fără înscrieri privind sancțiuni economico‐financiare) al reprezentantului legal, valabil la data încheierii contractului - poate fi solicitat de către AFIR, în conformitate cu prevederile Legii nr. 290/ 2004 privind cazierul judiciar, republicată, cu modificările şi completările ulterioare.
· Cazierul fiscal al solicitantului;
· Document emis de instituţia financiar-bancară în care să se menţioneze denumirea şi adresa instituţiei financiar-bancare, titularul contului, CUI-ul titularului şi codul IBAN al contului prin care se derulează proiectul FEADR 
· Alte documente (se vor preciza, după caz, în Notificarea E6.8.3L).
Documentele necesare la acordarea celei de-a doua tranșe de plată sunt următoarele:
·  Autorizația de funcționare

Pentru proiectele care prevăd investiții în structuri de tipul pensiunilor agroturistice, din Autorizația de funcționare (sau avizele/ autorizatiile aferente), trebuie să reiasă că agropensiunea este autorizată pentru a oferi masa turiștilor cazați.
·  Documentele de proprietate pentru teren
Pentru proiectele în care beneficiarul a propus în Planul de afaceri achiziție de teren;
· Certificatul de membru al unei Agenţii Naţionale de Turism sau contractul încheiat cu o agenţie de turism autorizată privind introducerea obiectivului în circuitul turistic (pentru agro-turism).

· Autorizația de construire
· Proces verbal de receptie la terminarea lucrarilor

Pentru obţinerea avizelor/ notificărilor/ autorizațiilor, solicitanţii vor trebui să depună documentaţia necesară pentru eliberarea acestora, la instituțiile competente, conform reglementărilor legale in vigoare. De exemplu, pentru obținerea Notificării de asistenţă de specialitate de sănătate publică se vor depune: cerere şi documente aferente specifice domeniului activităţii; schiţa de amplasare în zonă, proiectul obiectivului din care să reiasă circuitele funcţionale, destinaţia spaţiilor şi suprafeţele acestora, după caz; memoriul tehnic privind descrierea obiectivului şi a activităţii care se desfăşoară sau se va desfăşura în acesta, după caz; dovada achitării tarifului de asistenţă de specialitate de sănătate publică, conform Ordinului Ministerului Sănătății nr. 1030/2009 privind aprobarea procedurilor de reglementare sanitară pentru proiectele de amplasare, amenajare, construire şi pentru funcţionarea obiectivelor ce desfăşoară activităţi cu risc pentru starea de sănătate a populaţiei.
4.2.  Lista formularelor și documentelor disponibile pe site-ul GAL – Asociația Poarta Almăjului

1.  Anexa 1 – Cerere de Finanțare (document pe care potențialul beneficiar îl înaintează pentru aprobarea contractului de finanțare a proiectului de investiții în vederea obținerii finanțării nerambursabile)
2. Anexa 2 – Plan de afaceri
3. Anexa 3 – Lista codurilor CAEN eligibile
4. Anexa 4 – Lista codurilor CAEN eligibile numai pentru dotarea clădirilor
5. Anexa 5 – Extras relevant din „Studiul privind stabilirea potențialului socio-economic de dezvoltare al zonelor rurale”
6. Anexa 6 – Lista codurilor CAEN asimilate sectoarelor prioritare identificate la nivelul microregiunii

7. Anexa 7 – Declaraţia privind încadrarea în categoria micro-intreprinderilor / întreprin-derilor mici
8. Anexa 8 – Declaraţie pe propria răspundere a solicitantului privind respec-tarea regulii de cumul a ajutoarelor de minimis
9. Anexa 9 – Declaraţie pe propria răspundere a solicitantului privind neîncadrarea în categoria ’’firme în dificultate’’
10. Anexa 10 – Declaraţie pe propria răspundere a solicitantului ca nu a beneficiat de servicii de consiliere prin Măsura 02
11. Anexa 11 – Declarație pe propria răspundere că nici solicitantul şi nici un alt membru al gospodăriei nu a mai solicitat în aceeași sesiune/ beneficiat de sprijin financiar nerambursabil forfetar pe M3/6.2. sau sM 6.2
12. Anexa 12 – Instrucțiuni privind evitarea condițiilor artificiale

13. Anexa 13 – Legislație specifică aplicabilă
14. Anexa 14 – Fișa Măsurii M3/6.2
15. Anexa 15 – Fișa de Evaluare Generală Măsura M3/6.2
4.3.  Dicționar de termeni

Activitatea agricolă – reprezintă oricare dintre următoarele: (a) producția, creșterea sau cultivarea de produse agricole, inclusiv recoltarea, mulgerea, reproducerea animalelor și deținerea acestora în scopuri agricole; (b) menținerea unei suprafețe agricole într-o stare care o face adecvată pentru pășunat sau pentru cultivare, fără nicio acţiune pregătitoare care depăşeşte cadrul metodelor şi al utilajelor agricole uzuale, cu respectarea normelor de ecocondiționalitate; (c) efectuarea unei activităţi minime pe suprafeţele agricole menţinute în mod obișnuit într-o stare adecvată pentru păşunat sau pentru cultivare, pe terenul arabil prin îndepărtarea vegetației prin lucrări de cosit sau discuit sau prin erbicidare cel puțin o dată pe an, iar pe pajiștile permanente, prin pășunat cu asigurarea echivalentului unei încărcături minime de 0,3 UVM/ha cu animalele pe care le exploatează sau un cosit anual, în conformitate cu prevederile legislației specifice în domeniul pajiștilor. În cazul pajiștilor permanente, situate la altitudini de peste 1800 m, menținute în mod natural într-o stare adecvată pentru pășunat, activitatea minimă constă în pășunat cu asigurarea unei încărcături minime de 0,3 UVM/ha cu animalele pe care le exploatează; (d) în cazul viilor și livezilor activitatea agricolă minimă presupune cel puțin o tăiere anuală de întreținere și cel puțin o cosire anuală a ierbii dintre rânduri sau o lucrare anuală de întreținere a solului.
Activitate complementară  - reprezintă activitatea care se desfăşoară în scopul completării/ dezvoltării/optimizării activităţii principale sau activitatii de bază a solicitantului (pentru care are codurile CAEN autorizate), desfăşurată de acesta anterior depunerii proiectului.

Activitate meșteșugărească - producerea şi comercializarea produselor care păstrează specificul execuţiei manuale şi artizanat, prestarea serviciilor care presupun un număr mai mare de operaţii executate manual în practicarea lor sau au ca scop promovarea mesteşugurilor, a meseriilor, a produselor şi serviciilor cu specific tradiţional (exemple: sculptura, cioplitul sau prelucrarea artistică a lemnului, confecţionarea instrumentelor muzicale, împletituri din fibre vegetale şi textile, confecţionarea obiectelor ceramice, grafică sau pictură, prelucrarea pielii, metalelor, etc).

Activități productive - activitati in urma carora se realizeaza unul sau mai multe produse pentru care prelucrarea s-a incheiat, care au parcurs in intregime fazele procesului de productie si care sunt utilizate ca atare, fara sa mai suporte alte transformari, putand fi depozitate in vederea livrarii sau expediate direct clientilor: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, producere de combustibil din biomasă în vederea comercializării; producerea și utilizarea energiei din surse regenerabile pentru desfășurarea propriei activități, ca parte integrantă a proiectului, etc.

Activități turistice - servicii agroturistice de cazare, servicii turistice de agrement dependente sau independente de o structură de primire agro-turistică cu funcțiuni de cazare și servicii de alimentație publică).
Agenţia de Plaţi şi Intervenţie pentru Agricultură (APIA) – reprezintă instituţia publică subordonată MADR care care este responsabilă cu derularea şi gestionarea fondurilor privind plăţile directe şi măsurile de piaţă şi unele măsuri finanţate din fonduri europene pentru agricultură, dezvoltare rurală şi pescuit, stabilite prin ordin al ministrului agriculturii, pădurilor şi dezvoltării rurale.

Beneficiar – persoană fizică autorizată care a încheiat un Contract de finanțare cu AFIR pentru accesarea fondurilor europene prin FEADR; 
Bungalow - structură de primire turistică de capacitate redusă, realizată de regulă din lemn sau din alte materiale similare. În zonele cu umiditate ridicată (munte, mare) acesta poate fi construit şi din zidărie. Este amplasat în perimetrul campingurilor;

Camping – structură de primire turistică destinată să asigure cazarea turiştilor în corturi sau rulote, astfel amenajate încât să permită acestora să parcheze mijloacele de transport, să îşi pregătească masa şi să beneficieze de celelalte servicii specifice acestui tip de unitate;
Căsuță de tip camping - este un spaţiu de cazare de dimensiuni reduse (maximum 4 locuri), realizat din lemn sau alte materiale similare, compusă, de regulă, dintr-o cameră şi un mic antreu sau terasă şi uneori dotată şi cu grup sanitar propriu;

Centrul Regional Pentru Finanţarea Investiţiilor Rurale (CRFIR) - reprezintă structura organizatorică la nivelul regional a AFIR (la nivel naţional există 8 regiuni).  
Cererea de finanţare – reprezintă solicitarea depusă de solicitant/ potenţialul beneficiar în vederea obţinerii finanţării nerambursabile.

Data acordării ajutorului de minimis - data la care dreptul legal de a primi ajutorul este conferit beneficiarului în conformitate cu regimul juridic național aplicabil.
Eligibil – reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul solicitantului, Cererea de finanțare şi Contractul de finanțare pentru FEADR.
Evaluare – acţiune procedurală prin care documentaţia pentru care se solicită finanțare este analizată pentru verificarea îndeplinirii condiţiilor minime pentru acordarea sprijinului şi pentru selectarea proiectului, în vederea contractării.

Exploatație agricolă – este o unitate tehnico-economică ce îşi desfăşoară activitatea sub o gestiune unică şi are ca obiect de activitate exploatarea terenurilor agricole şi/sau activitatea zootehnică.
Fermier - înseamnă o persoană fizică sau juridică (de drept public sau privat) sau un grup de persoane fizice sau juridice indiferent de statutul juridic pe care un astfel de grup şi membrii săi îl deţin în temeiul legislaţiei naţionale, a cărui exploatație se situează pe teritoriul Romaniei şi care desfășoară o activitate agricolă.

Fişa Măsurii/ submăsurii – reprezintă secţiunea din Strategia de Dezvoltare Locală / Programul National de Dezvoltare Rurala 2014-2020 care descrie motivaţia sprijinului financiar nerambursabil oferit, obiectivele măsurii/ submăsurii, aria de aplicare şi acţiunile prevăzute, tipurile de investiţii, categoriile de beneficiari eligibili şi tipul sprijinului.

Furnizare de servicii – servicii medicale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, transport rutier de mărfuri în contul terţilor, alte servicii destinate populației din spațiul rural, etc.

Gospodărie agricolă – totalitatea membrilor de familie, a rudelor sau a altor persoane care locuiesc şi gospodăresc împreună, având buget comun, şi care, după caz, lucrează împreună terenul sau întreţin animalele, consumă şi valorifică în comun produsele agricole obţinute. Gospodăria poate fi formată şi dintr-un grup de două sau mai multe persoane între care nu există legături de rudenie, dar care declară că, prin înţelegere, locuiesc şi se gospodăresc împreună.
Industrii creative – acele activități economice care se ocupă de generarea sau exploatarea cunoștințelor și informației (crearea de valoare economică (profit) prin proprietate intelectuală). Alternativ, sunt denumite industrii culturale sau domenii ale economiei creative: publicitatea, arhitectura, arta, meșteșugurile, design-ul, moda, filmul, muzica, artele scenei, editarea (publishing), cercetarea și dezvoltarea, software-ul, jocurile și jucăriile, TV & radio, jocurile video.
Întreprinderea – reprezintă conform prevederilor orice formă de organizare a unei activităţi economice, autorizată potrivit legilor în vigoare să facă activităţi de producţie, comerţ sau prestări de servicii, în scopul obţinerii de venituri, în condiţii de concurenţă, respectiv: societăţi reglementate de Legea societăţilor nr. 31/ 1990, republicată, cu modificările şi completările ulterioare, societăţi cooperative, persoane fizice autorizate, întreprinzători titulari ai unei întreprinderi individuale şi întreprinderi familiale, autorizate potrivit dispoziţiilor legale în vigoare, care desfăşoară activităţi economice. 

Întreprinderea autonomă – reprezintă orice întreprindere care nu este clasificată ca întreprindere legată sau ca întreprindere parteneră, și care deţine mai puţin de 25% din capitalul social sau din drepturile de vot (oricare dintre acestea este mai mare) în una ori în mai multe întreprinderi sau dacă una ori mai multe întreprinderi nu deţin mai mult de 25% din capitalul social sau din drepturile de vot ale întreprinderii în cauză.
Întreprindere în activitate - întreprinderea care desfășoară activitate economică și are situații financiare anuale aprobate corespunzătoare ultimului exercițiu financiar încheiat.

Întreprindere în dificultate - o întreprindere care se află în cel puțin una din situațiile următoare:

· în cazul unei societăți comerciale cu răspundere limitată (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE (1), iar „capital social” include, dacă este cazul, orice capital suplimentar. 
· în cazul unei societăți comerciale în care cel puțin unii dintre asociați au răspundere nelimitată pentru creanțele societății (alta decât un IMM care există de cel puțin trei ani sau, atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE. 
· atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi. 
· atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.
Întreprindere unică - în conformitate cu prevederile art.2 alin.(2) din Regulamentul (UE) nr.1.407/2013 include toate întreprinderile între care există cel puțin una dintre relațiile următoare:

· o întreprindere deține majoritatea drepturilor de vot ale acționarilor sau ale asociaților unei alte întreprinderi;
·  o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
· o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
· o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.
Întreprinderile care întrețin, cu una sau mai multe întreprinderi, relațiile la care se face referire la punctele i-iv sunt considerate întreprinderi unice.

Investiție nouă - cuprinde lucrările de construcţii-montaj, utilaje, instalaţii, echipamente si/sau dotari, care se realizează pentru construcţii noi sau pentru constructiile existente cărora li se schimbă destinaţia sau pentru construcţii aparţinând întreprinderilor cărora li s-au retras autorizaţiile de funcţionare şi nu-şi schimbă destinaţia iniţială.

Ministerul Agriculturii şi Dezvoltării Rurale (MADR) – reprezintă autoritatea publică centrală responsabilă cu aplicarea strategiei şi programului de guvernare, cu rol în elaborarea şi implementarea strategiilor naţionale sectoriale în domeniile agriculturii şi producţiei alimentare, dezvoltării rurale, îmbunătăţirilor funciare, precum şi în domeniile conexe: cercetare ştiinţifică de specialitate, conservarea şi managementul durabil al solurilor şi al resurselor genetice vegetale şi animale. 

Microîntreprindere – reprezintă întreprinderea care are până la 9 salariaţi şi realizează o cifră de afaceri anuală netă sau deţin active totale de până la 2 milioane euro, echivalent în lei; 

Calculul numarului mediu de salariati si a cifrei de afaceri ai solicitantului se stabileşte conform prevederilor art.4 din Legea nr. 346/ 2004, cu modificările şi completările ulterioare şi Ghidului IMM de pe pagina de internet: 

http://ec.europa.eu/enterprise/policies/sme/files/sme_definition/sme_user_guide_en.pdf 

Microîntreprinderea înfiinţată de întreprinzătorul debutant („societate cu răspundere limitată - debutant” sau „S.R.L. - D.”) – reprezintă microîntreprinderea nou-înfiinţată, condusă de un întreprinzător debutant în afaceri, care desfăşoară pentru prima dată activitate economică, prin intermediul unei societăţi cu răspundere limitată. 

Modernizare – cuprinde achiziția de echipamente si/sau dotari sau lucrările de construcţii şi instalaţii privind retehnologizarea, reutilarea și refacerea sau extinderea construcţiilor aferente întreprinderilor în funcţiune şi cu autorizaţii de funcţionare valabile, fără modificarea destinaţiei iniţiale.

Oficiul Judeţean pentru Finanţarea Investiţiilor Rurale (OJFIR) – reprezintă structura organizatorică la nivel judeţean a AFIR (la nivel naţional există 41 Oficii Judeţene).

Pensiune agroturistică – o structură de primire turistică, având o capacitate de cazare de până la 8 camere, funcţionând în locuinţele cetăţenilor sau în clădire independentă, care asigură în spaţii special amenajate cazarea turiştilor şi condiţiile de pregătire şi servire a mesei, precum şi posibilitatea participării la activităţi gospodăreşti sau meşteşugăreşti.
Perioada de implementare – reprezinta perioada de la semnarea contractului de finanțare până la data depunerii ultimei tranşe de plată.

Perioadă de derulare a proiectului – reprezintă perioada de la semnarea contractului de finanțare până la finalul perioadei de monitorizare a proiectului
Pragul de calitate – reprezintă punctajul lunar cumulat realizat pe baza anumitor criterii de selecție, apreciat drept reper, care asigură finanțarea cu prioritate a proiectelor de calitate. 

Pragul minim – reprezintă pragul sub care niciun proiect nu poate primi finanţare în cadrul unei Măsuri/ submăsuri din cadrul PNDR 2014-2020. 

Produsele și serviciile meşteşugăreşti, de mică industrie şi artizanale – sunt produsele şi serviciile executate de meşteşugari şi artizani în serie mică sau unicat, fie complet manual, fie cu ajutorul uneltelor manuale sau chiar mecanice, atât timp cât contribuţia manuală a meşteşugarului sau artizanului rămâne componentă substanţială a produsului finit, fiind caracterizate prin faptul că:

· sunt produse fără restricţii privind cantitatea şi folosind materiale brute, neprelucrate, apelând în general la resursele naturale;
· natura specială a produselor meşteşugăreşti şi artizanale derivă din trăsăturile lor distinctive, care pot fi: artistice, creative, culturale, decorative, tradiţionale, simbolice şi semnificative din punct de vedere comunitar şi religios;
· cuprind o arie largă de obiecte şi activităţi, care valorifică tehnicile, materiile prime, formele şi ornamentele tradiţionale, precum şi ale creaţiei populare din diferite genuri;
· produse şi servicii cu valoare artistică, dar şi utilitară, care păstrează specificul execuţiei manuale şi tradiţionale.
· produsele de artă populară - sunt produsele realizate de creatorii şi meşterii populari, care păstrează caracterul autentic şi specificul etnic şi/sau cultural al unei anumite zone.
Programul Naţional de Dezvoltare Rurală (PNDR) 2014-2020 aprobat prin Decizia Comisiei de punere în aplicare nr. C(2015) 3508 final din data de 26.05.2015 – reprezintă documentul pe baza căruia va putea fi accesat Programul FEADR şi care respectă liniile directoare strategice de dezvoltare rurală ale Uniunii Europene. 

Proiect neconform – proiect al cărui punctaj rezultat în urma evaluării AFIR este mai mic decât pragul de calitate lunar/trimestrial corespunzător sau proiect încadrat greșit din punct de vedere al alocării financiare aferente unei măsuri/ submăsuri/ componentă (alocare distinctă).
Reprezentant legal – reprezentant al proiectului care depune Cererea de finanțare şi în cazul în care Cererea de finanțare va fi selectată, semnează Contractul de finanțare. Acesta trebuie să aibă responsabilităţi şi putere decizională din punct de vedere financiar în cadrul societăţii.

Solicitant – persoană fizică autorizată sau juridică, potenţial beneficiar al sprijinului nerambursabil din FEADR.

Spațiul rural - totalitatea comunelor la nivel de unitate administrativ-teritorială, comuna fiind cea mai mică unitate administrativ-teritorială, nivel NUTS 5. Având în vedere legislația națională - Legea 350/2001 privind amenajarea teritoriului și urbanismul și Legea nr. 351/2001 privind aprobarea Planului național de planificare teritorială, spațiul rural este reprezentat de totalitatea comunelor cu satele componente.
Sprijinul nerambursabil – reprezintă suma alocată proiectelor, asigurată prin contribuţia Uniunii Europene şi a Guvernului României. 
Sumă forfetară - sumă fixă în procent de 100% prestabilită la un anumit cuantum fără a mai fi necesară cofinanțarea din partea beneficiarului.
Tehnologia informației sau/ și Tehnologia informației și a comunicațiilor – abreviat (cel mai adesea IT) TI respectiv TIC, este tehnologia necesară pentru prelucrarea (procurarea, procesarea, stocarea, convertirea și transmiterea) informației, în particular prin folosirea computerelor pe multiple domenii legate de date și informații, cum ar fi: procesoare, calculatoare, hardware și software, limbaje de programare, structuri de date și altele (managementul datelor, construcția de hardware pentru calculatoare, proiectarea de software, administrarea sistemelor informaționale).
„/” – în accepțiunea acestui document, bara oblica reprezintă un semn de punctuație echivalentul conjucției „sau” (se va intrepreta ca inlocuitor al cuvantului „sau”) pentru a indica alternative sau mai multe opțiuni (exemplu: „modernizare/ extindere” este echivalent cu „modernizare sau extindere”); în enunțarea numărului actelor normative bara oblică este echivalentă cu prepoziția „din” (Legea 544/ 2001 este echivalent cu Legea 544 din 2001), iar în enunțarea unităților de măsură, este echivalentă cu prepoziția „pe” (kilometri/ oră este echivalent cu kilometri pe oră).

Abrevieri: 
FEADR – Fondul European Agricol pentru Dezvoltare Rurală, este un instrument de finanțare creat de Uniunea Europeană pentru implementarea dezvoltării rurale în cadrul Politicii Agricole Comune; 

PNDR – Programul Naţional de Dezvoltare Rurală este documentul programatic aprobat de Comisia Europeană pentru România, pe baza căruia va putea fi accesat FEADR şi care respectă liniile directoare strategice de dezvoltare rurală ale Uniunii Europene; 

MADR – Ministerul Agriculturii şi Dezvoltării Rurale; 

AM – PNDR – Direcția Generală Dezvoltare Rurală - Autoritatea de Management pentru Programul Naţional de Dezvoltare Rurală; 

AFIR – Agenţia pentru Finanțarea Investiţiilor Rurale – instituţie publică subordonată MADR care derulează FEADR; 

OJFIR – Oficiul Judeţean pentru Finanțarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene); 

CRFIR – Centrul Regional Pentru Finanțarea Investiţiilor Rurale, structură organizatorică AFIR de la nivelul regiunilor de dezvoltare; 

SDL – Strategia de Dezvoltare Locală 
GAL – Grup de Acțiune Locală 

A.P.A. – Asociația Poarta Almăjului

4.4.  GAL Asociația Poarta Almăjului în sprijinul Dumneavoastră

Fiecare cetățean al României, care se încadrează în aria de finanțare a măsurilor din cadrul SDL, are dreptul să beneficieze de fondurile europene nerambursabile pentru finanțarea propriilor proiecte de investiții pentru dezvoltare rurală. GAL Asociația Poarta Almăjului vă stă la dispoziție de luni până vineri între orele 8:00 - 16:00 pentru a va acorda informații privind modalitățile de accesare a măsurilor de finanțare din SDL, dar și pentru a primi propunerile sau sesizările dumneavoastră privind derularea SDL. 

Experții GAL Asociația Poarta Almăjului vă pot acorda, pe loc sau în termenul legal prevăzut de Ordonanța de Guvern nr. 27/2000 privind reglementarea regimului juridic al petițiilor (maxim 30 de zile), orice informație necesară în demersul dumneavoastră pentru accesarea fondurilor europene. 

Echipa GAL Asociația Poarta Almăjului vă poate ajuta ori de câte ori aveți o plângere, o reclamație sau o petiție privind o situație care intră în aria de competență a GAL Asociația Poarta Almăjului. 
De asemenea, în cazul în care considerați ca sunteți nedreptățit, defavorizat sau sesizați posibile neregularități în derularea SDL a GAL Asociația Poarta Almăjului, nu ezitați să vă adresați în scris Grupului de Acțiune Locală Asociația Poarta Almăjului, pentru soluționarea problemelor. 

Pentru a reclama o anumită situație sau pentru a sesiza eventuale neregularități informați-ne în scris. Trebuie să țineți cont că pentru a putea demara investigațiile și a rezolva problema, reclamația sau sesizarea trebuie să fie explicită, să conțină informații concrete, verificabile și datele de contact ale persoanei care a întocmit respectiva reclamație sau sesizare. 

Pentru a afla detalii privind condițiile și modalitatea de accesare, fondurile disponibile precum și investițiile care sunt finanțate prin SDL, consultați acest Ghid. Dacă doriți informații suplimentare puteți să formulați întrebări fie către departamentul de animare teritoriu sau departamentul monitorizare, evaluare și control din cadrul GAL Asociația Poarta Almăjului. 
GAL Asociația Poarta Almăjului, vă poate acorda informaţii pentru a solicita finanţarea proiectului dumneavoastră. Dacă întâmpinaţi greutăţi în obţinerea informaţiilor sau consideraţi că sunteţi defavorizat în accesarea fondurilor europene, adresa noastră este:
România, Județul Caraș-Severin, Comuna Iablanița, Sat Petnic, Nr. 1, Cod Poștal 327237

Telefon: +4 0762 648 520 / +4 0766 332 339

E-mail: poartaalmajului@yahoo.com
Capitolul 5

ANEXE LA GHIDUL SOLICITANTULUI

1. Anexa 1 – Cerere de Finanțare (document pe care potențialul beneficiar îl înaintează pentru aprobarea contractului de finanțare a proiectului de investiții în vederea obținerii finanțării nerambursabile)
2. Anexa 2 – Plan de afaceri
3. Anexa 3 – Lista codurilor CAEN eligibile
4. Anexa 4 – Lista codurilor CAEN eligibile numai pentru dotarea clădirilor

5. Anexa 5 – Extras relevant din „Studiul privind stabilirea potențialului socio-economic de dezvoltare al zonelor rurale”
6. Anexa 6 – Lista codurilor CAEN asimilate sectoarelor prioritare identificate la nivelul microregiunii

7. Anexa 7 – Declaraţia privind încadrarea în categoria micro-intreprinderilor / întreprin-derilor mici
8. Anexa 8 – Declaraţie pe propria răspundere a solicitantului privind respec-tarea regulii de cumul a ajutoarelor de minimis
9. Anexa 9 – Declaraţie pe propria răspundere a solicitantului privind neîncadrarea în categoria ’’firme în dificultate’’
10. Anexa 10 – Declaraţie pe propria răspundere a solicitantului ca nu a beneficiat de servicii de consiliere prin Măsura 02
11. Anexa 11 – Declarație pe propria răspundere că nici solicitantul şi nici un alt membru al gospodăriei nu a mai solicitat în aceeași sesiune/ beneficiat de sprijin financiar nerambursabil forfetar pe M3/6.2. sau sM 6.2
12. Anexa 12 – Instrucțiuni privind evitarea condițiilor artificiale

13. Anexa 13 – Legislație specifică aplicabilă
14. Anexa 14 – Fișa Măsurii M3/6.2

15. Anexa 15 – Fișa de Evaluare Generală Măsura M3/6.2

� În categoria SRL-uri este inclusă și micro-întreprinderea înfiinţată de întreprinzătorul debutant ("societate cu răspundere limitată - debutant" sau "S.R.L. - D."). Conform OUG 6/2011 prin Programul pentru stimularea înfiinţării şi dezvoltării micro-întreprinderilor de către întreprinzătorii tineri, gestionat de A.I.P.P.I.M.M, se acordă facilităţi pentru micro-întreprinderile nou-înfiinţate, conduse de întreprinzători tineri, care desfăşoară pentru prima dată activitate economică, prin intermediul unei societăţi cu răspundere limitată, în condiţiile Legii nr. 31/1990 privind societăţile comerciale, republicată, cu modificările şi completările ulterioare.  Acordarea sprijinului nerambursabil prin M3/6.2 pentru această categorie de solicitanţi se va face cu respectarea criteriilor privind încadrarea în ajutorul de minimis prevăzute în Regulamentul (UE) nr. 1407/2013 precum şi în legislaţia naţională în vigoare, respectiv încadrarea în plafonul maxim 200.000 Euro pe care o întreprindere unică ii poate primi pe o perioadă de 3 ani consecutivi.  


� A se vedea: art. 4 alin. (2) din legea cooperației: Cooperativele agricole de gradul 1 sunt asociaţii de persoane fizice şi persoane fizice autorizate definite potrivit Ordonanţei de urgenţă a Guvernului nr. 44/2008 privind desfăşurarea activităţilor economice de către persoane fizice autorizate, întreprinderile individuale şi întreprinderile familiale, cu modificările şi completările ulterioare.  


� A se vedea: art. 6 alin. (3) din legea 346/2004: În cazul unei întreprinderi nou-înfiinţate, ale cărei situaţii financiare nu au fost aprobate, în condiţiile legii, datele cu privire la numărul mediu anual de salariaţi, cifra de afaceri anuală netă şi activele totale se determină în cursul exerciţiului financiar şi se declară pe propria răspundere de către reprezentantul/reprezentanţii întreprinderii în cauză.  


� A se vedea: ANEXA nr. 15 din Ordinul nr. 65/2013, cu modificările și completările ulterioare.

